ফের বিতর্কে নোবেল! ফের বিতর্কে নোবেল! – নরসিংদী প্রতিদিন\nফের বিতর্কে নোবেল!\nকলকাতার সংগীত-বিষয়ক রিয়েলিটি শো ‘সারেগামাপা’ দিয়ে জনপ্রিয়তা পান মাঈনুল আহসান নোবেল। সংগীত জীবনের শুরু থেকেই নানারকম সমালোচনার জন্ম দিয়েছেন তিনি। কখনো সামাজিক যোগাযোগ মাধ্যমে কথিত প্রেমিকা কর্তৃক নিজের আপত্তিকর ছবি প্রকাশ, কখনো বা জাতীয় সঙ্গীত বিতর্ক।\nতবে অনেকদিন ধরেই ছিলেন সবরকম আলোচনার বাইরে। নিজের মতো করে গান ও শো নিয়ে ব্যস্ত তিনি। তবে নতুন করে আরও একবার বিতর্কের কেন্দ্রে নোবেল।\nএবার তার বিরুদ্ধে উঠেছে গান চুরির অভিযোগ। গত বুধবার রাতে নিজের ভেরিফাইড ফেসবুক পেজ ও ইউটিউবে ‘দেশ’ শিরোনামের একটি গান প্রকাশ করেন নোবেল। যেখানে গানটির কথা ও সুর নিজের বলে দাবি করেন তিনি।\nএরপরই নোবেলের এই গানটির বিরুদ্ধে চুরির অভিযোগ তোলে ব্যান্ডদল ‘অ্যাবাউট ডার্ক’। ফেসবুকে ব্যান্ড দলটির গিটারিস্ট ও গানটির লেখক নাসির উল্লাহর এক অভিযোগের প্রেক্ষিতে পরদিনই ফেসবুক পেজ ও ইউটিউব থেকে গানটি সরিয়ে ফেলেন নোবেল।\nনোবেলের বিরুদ্ধে গান চুরির অভিযোগ প্রসঙ্গে ‘অ্যাবাউট ডার্ক’ ব্যান্ডদলের গিটারিস্ট ও প্রতিষ্ঠাতা সদস্য এরফান আহমেদ পূর্ণ বলেন, ‘অ্যাবাউট ডার্ক’ ব্যান্ড প্রতিষ্ঠার সময় ২০১৬ সালে নোবেল আমাদের ব্যান্ডে যোগ দেয়। ব্যান্ডের বিভিন্ন যন্ত্রপাতি আত্মসাতের অভিযোগে তাকে ব্যান্ড থেকে কিছুদিন পরই বের করে দেওয়া হয়।\nসম্প্রতি নোবেল যে গানটি নিজের বলে প্রকাশ করেছে গানটি ২০০৫ সালে নাসির উল্লাহ ভাইয়ের লেখা। ২০১৬ সালে গানটিতে দুটি লাইন সংযোজন করে নোবেল। তবে তাকে দল থেকে বের করে দেওয়ার পর আমরা নোবেলের ওই দুই লাইন বাদ দিয়ে গানটি নতুন করে ‘তুমি’ শিরোনামে চলতি বছরের ফেব্রুয়ারিতে প্রকাশ করেছি।\nএক বছর আগেও নোবেল এই গানটি নিজের দাবি করে প্রকাশ করেছিল। তবে আলোচনার মুখে সে সময়ও গানটি সরিয়ে নিতে বাধ্য হয় সে। আর এবার যে গানটি নোবেল প্রকাশ করেছে সেটা আমাদের গান প্রকাশের আগে প্রাকটিস করা গানের রেকর্ড ভার্সনটা। এটা খুবই বিরক্তিকর ব্যাপার। নোবেল এখন পরিচিত। তার কাছ থেকে এ ধরনের অন্যায় আচরণ মেনে নেওয়া যায় না।’\nপূর্ণ আরও বলেন, ‘আমরা নোবেলের সঙ্গে যোগাযোগের চেষ্টা করেছি। কিন্তু সে আমাদের সঙ্গে যোগাযোগ করতে চায় না। এমনকি আমরা চুরির অভিযোগ তোলার পর নাসির উল্লাহ ভাইয়ের ফেসবুক আইডিটি সংগঠিত একটি দল দিয়ে বন্ধ করে দিয়েছে সে।’ এদিকে গান চুরির অভিযোগের ব্যাপারে জানতে নোবেলের সঙ্গে যোগাযোগ করা হলে তার ব্যক্তিগত মোবাইল নম্ব^র বন্ধ পাওয়া যায়।


ইবিতে নেশা করে ছাত্রী উত্যক্ত ছাত্রলীগের, আটককৃতদের ছিনতাই | daily nayadiganta\nইবিতে নেশা করে ছাত্রী উত্যক্ত ছাত্রলীগের, আটককৃতদের ছিনতাই\nসাইফুল্লাহ হিমেল, ইবি সংবাদদাতা ২১ জানুয়ারি ২০১৮,রবিবার, ১৯:১৩\nইসলামী বিশ্ববিদ্যালয় ক্যাম্পাসে মদ পান করে নেশাগ্রস্ত অবস্থায় তিন ছাত্রীকে উত্যক্ত করেছে ইবি ছাত্রলীগের কর্মীরা। ক্যাম্পাসের মফিজ লেক এলাকায় এ ঘটনা ঘটে। এদিকে প্রক্টরিয়াল বডির সহযোগিতায় অভিযুক্তদের আটক করে থানায় নেয়ার পথে পুলিশের হাত থেকে আটককৃত দুই ছাত্রলীগ কর্মীকে ছিনতাই করে নিয়েছেন ইবি ছাত্রলীগের বহিষ্কৃত নেতা আরাফাত।\nক্যাম্পাসের মফিজ লেক এলাকায় রোববার বিকেলে ঘুরতে যান শেখ হাসিনা হলের তিন ছাত্রী। প্রতক্ষ্যদর্শী সূত্রে জানা যায়, ছাত্রীরা লেক এলাকায় বসে ছিল। এসময় নেশাগ্রস্ত তিন যুবক এসে তাদের উত্যক্ত করে। উত্যক্তকারীদের মধ্যে ইমতিয়াজ পলিটিক্যাল সাইন্স বিভাগের তৃতীয় বর্ষের এবং ইউসুফ ইংরেজি বিভাগের তৃতীয় বর্ষের ছাত্র। অন্যজন মুহাইমিনুল ইসলাম লামন। লামন বিশ্ববিদ্যালয় কর্মকর্তা ওয়ালীদ হাসন মুকুলের শ্যলক বলে জানা গেছে।\nউত্যক্ত হয়ে ছাত্রীরা বিশ্ববিদ্যালয়ের প্রক্টর প্রফেসর ড. মাহবুবর রহমানকে ফোন করে বলেন, ‘স্যার আমাদের বাঁচান, আমরা মফিজ লেকে।' ছাত্রীদের আর্তনাদে তাৎক্ষণাত ঘটনাস্থলে ছুটে যায় প্রক্টরিয়াল বডি। সেখান থেকে আটক করা হয় বিশ্ববিদ্যালয়ের ছাত্র ইমতিয়াজ ও ইউসুফকে। উপস্থিতি টের পেয়ে লামন বিশ্ববিদ্যালয়ের প্রাচীর টপকে পারানোর চেষ্টা করেন। পরে আনসার ও পুলিশ সদস্যদের সহযোগিতায় লামনকেও আটক করা হয়।\nআটকের পর পুলিশের হাতে আটককৃতদের সোপর্দ করে প্রক্টরিয়াল বডি। প্রতক্ষ্যদর্শীরা বলেন, পুলিশ আটককৃতদের নিয়ে থানার দিকে যাচ্ছিল। পথিমধ্যে খালেদা জিয়া হলের সামনে থেকে গাড়ি থামিয়ে আটককৃত ইমতিয়াজ ও ইউসুফকে ছিনিয়ে নেয় ইবি ছাত্রলীগের বহিস্কৃত নেতা আরাফাত। এ সময় লামন গাড়ি থেকে পালিয়ে যাওয়ার চেষ্টা করলে তাকে ধরে আনা হয়। ইতোপূর্বে মন্দির ভাঙার অভিযোগে কেন্দ্রীয় ছাত্রলীগ দল থেকে বহিস্কার করে আরাফাতকে।\nবঙ্গমাতা ফজিলাতুন্নেসা মুজিব হলের আবাসিক ছাত্রী আলপনা আপন বলেন, ‘শিক্ষাঙ্গণে মদ পান করে ছাত্রী উত্যক্ত করার ঘটনা দুঃখ জনক। বিশ্ববিদ্যালয় প্রশাসনের জন্য এটা চরম লজ্জার বিষয়। নিজ ক্যাম্পাসেই সেফ ফিল না করি তবে কোথায় আমরা সেফ ফিল করব? আমরা মেয়েদের নিরাপত্তা চাই।’\nমাদকসেবীদের ছিনতাইয়ের অভিযোগের বিষয়ে ছাত্রলীন নেতা আরাফাত বলেন, ‘বিশ্ববিদ্যালয়ের দুই জন শিক্ষর্থী পুলিশের গাড়িতে ছিল। তারা আমাদের দলীয় কর্মী। আমরা তাদের গাড়ি থেকে নামিয়ে রেখেছি।’\nইবি ছাত্রলীগ সভাপতি শাহিনুর রহমান বলেন, ‘পুলিশের ডিউটিরত অবস্থায় কোনো ছাত্রলীগ নেতা-কর্মী পুলিশের দায়িত্ব পালনে বাধা দিয়ে থাকলে তার বিরুদ্ধে দলীয় ব্যবস্থা নেয়ে হবে।’ একই সাথে প্রশাসনের কাছে ক্যাম্পাসকে শিক্ষর্থীদের জন্য নিরাপদ রাখার দাবি জানান তিনি।\nপ্রক্টর প্রফেসর ড. মাহবুবর রহমান বলেন, ‘ছাত্রী ফোন মেয়ে মফিজ লেকে যাই। সেখান থেকে অভিযুক্তদের আটক করে পুলিশে দেয়া হয়েছে। মাদক সেবন, ছাত্রী উত্যক্ত এসব ঘটনা ক্যাম্পাস আঙিনায় বরদাস্ত করা হবে না।’\nদেশরত্ন শেখ হাসিনা হলের প্রভোস্ট প্রফেসর ড. মিজানুর রহমান বলেন, ‘এ বিষয়ে আমাকে কেউ জানায়নি। তবে, ক্যাম্পাসে ছাত্রী উত্যক্ত হয়ে থাকলে তার সুষ্ঠ বিচার দাবি করছি প্রশাসনের কাছে। আর ছিনতাইকৃত অভিযুক্তদের আইনের আওতায় আনার দাবি জানাচ্ছি।’\nইবি থানার ওসি বলেন, ‘আমি থানার বাইরে আছি। থানায় গিয়ে বিষয়টি দেখব।’ ছিনতাইয়ের সময় দায়িত্বরাত এসআই কমলেশ দাস বলেন, ‘তিনজনকে থানার আনার সময় ছাত্রলীগ নেতা আরাফাত তার দুই কর্মীকে ছিনিয়ে নিয়েছে। অন্যজনের বিরুদ্ধে মামলার প্রস্তুতি চলছে।’


বিজয়ী বন্ধুকে অভিনন্দন! | পাঠক ভাবনা | DW | 29.02.2016\nস্মার্টফোনের যুগেও কিসের কদর বাড়ছে? এই প্রশ্নেরই উত্তর জানতে চাওয়া হয়েছিল গত সপ্তাহান্তের অন্বেষণ কুইজ প্রতিযোগিতায়৷\nসঠিক উত্তর – স্মার্টফোনের যুগেও ক্যালিগ্রাফির কদর বাড়ছে ৷ সঠিক উত্তরদাতাদের মধ্য থেকে লটারির মাধ্যমে বিজয়ী নির্ধারণ করা হয়েছে৷ এবারের বিজয়ী হয়েছেন মোহাম্মদ সেলিম৷ প্রিয় সেলিম, আপনাকে অভিনন্দন! আপানার পোস্টাল ঠিকানা আপনি কুইজের উত্তরের সাথেই ফেসবুকে লিখে দিয়েছেন, কাজেই আর পাঠানোর প্রয়োজন নেই৷ আপনার পুরস্কার পাঠিয়ে দেওয়া হচ্ছে৷\nবাচ্চাদের কেন, কখন মোবাইল দেয়া বিপজ্জনক\nযত কম বয়সে প্রযুক্তি, ক্ষতি তত বেশি\nদ্য অ্যামেরিকান অ্যাকাডেমি অফ পেডিয়াট্রিক্স ও ক্যানাডিয়ান সোসাইটি অফ পেডিয়াট্রিক্সের বিজ্ঞানীরা সম্প্রতি কোন বয়সে শিশুকে কতটুকু প্রযুক্তির সংস্পর্শে নেয়া উচিত, সে সম্পর্কে পরিষ্কার একটা ধারণা দিয়েছেন৷ তাঁরা বলেছেন, দু বছরের আগে শিশুদের সব গ্যাজেট থেকে দূরে রাখাই উচিত৷ ওই বয়সে ইন্টারনেট, আইপ্যাড বা টেলিভিশনে অভ্যস্ত হলে শিশু স্বভাবে অস্থির হয়, অনেক ক্ষেত্রে কানে কম শোনে৷\nকোন বয়সে কতটুকু প্রযুক্তি\nবিজ্ঞানীদের মতে, দু বছরের পর অল্প অল্প করে শুরু করলেও ৩ থেকে ৫ বছর বয়সিদের কখনো দিনে ১ ঘণ্টার বেশি মোবাইল, টেলিভিশন, আইপ্যাড, ল্যাপটপ, টেলিভিশন ইত্যাদির সংস্পর্শে থাকা ঠিক নয়৷ ৬ থেকে ১৮ বছর বয়সিরা দিনে সর্বোচ্চ ২ ঘণ্টা সেই জিনিসগুলোর কাছাকাছি গেলে ক্ষতি এড়াতে পারবে৷\nখুব মুটিয়ে যাওয়া\nএসবে অভ্যস্ত হলে অনেক শিশু অস্বাভাবিক মোটা হয়ে যায়৷ এর নানা রকমের ক্ষতিকর প্রভাব জীবনের ওপরও পড়ে৷ ডায়াবেটিস কিংবা হৃদরোগের ও বেড়ে যায় তাদের৷\nউগ্রতা, আগ্রাসন এবং....\nগ্যাজেট ব্যবহার করার কারণে শিশুরা খুব তাড়াতাড়ি যৌনতা, সন্ত্রাস ইত্যাদি সম্পর্কে ধারণা পায়৷ ফলে অনেক শিশু খুব আগ্রাসী স্বভাবের হয়৷ কিছু শিশু বড় হয়ে নানা কিছুতে জড়িয়েও যায় ভালো-মন্দ না বুঝে৷\nগ্যাজেট বেশি ব্যবহার করার ফলে খুব কম বয়সেই অনেকে মানসিক অবসাদে ভুগতে শুরু করে৷ তাতে এক সময় মানসিকভাবে অসুস্থ হয়ে পড়ার ঝুঁকিও থাকে৷ ক্যানাডায় এ সমস্যা বেশ প্রকট হতে শুরু করেছে৷ সেখানে ছয় জন শিশুর মধ্যে অন্তত একজনকে বেশি গেজেট ব্যবহার করার ফলে মানসিক স্বাভাবিকতা ফিরে পেতে নিয়মিত ওষুধ খেতে হচ্ছে৷\nলেখাপড়ায় পিছিয়ে পড়ার আশঙ্কা\nব্যতিক্রম সব কিছুতেই হয়৷ তাই খুঁজলে এমন কিছু শিশু নিশ্চয়ই পাবেন যারা কম বয়সেই মোবাইল নিয়ে খেলেছে, তা দেখে বাবা তাকে নতুন মোবাইল কিনে দিয়েছেন এবং শেষ পর্যন্ত সেই শিশু সুস্থ, মেধাবী হিসেবেই বড় হয়েছে৷ তবে উল্টো দৃষ্টান্তও অনেক৷ ১২ বছরের আগে মোবাইল জাতীয় উপকরণে অভ্যস্ত হওয়া শিশুর লেখাপড়ায় উন্নতি খুব ধীর গতিতে হয়৷ দেখা গেছে, সেরকম শিশুদের এক তৃতীয়াংশই শিক্ষাজীবনে খুব সমস্যায় পড়ে৷\nবিজ্ঞানীরা দেখেছেন, শতকরা ৬০ ভাগ শিশুর বাবা মা-ই আজকাল কম বয়সি সন্তানের হাতে মোবাইল বা অন্য গ্যাজেট তুলে দেন৷ শতকরা ৭৫ ভাগ শিশুর বাবা-মা তারপর আর খবরই নেন না তাঁদের সন্তান রাতে কখন ঘুমায়৷ বাবা-মায়ের অজান্তেই অনিদ্রাজনিত অসুখ ডেকে আনে সন্তান৷\nস্মার্টফোনের যুগেও ক্যালিগ্রাফির কদর বাড়ছে\nকম্পিউটার ও স্মার্টফোনের যুগে হাতের লেখা প্রায় লোপ পেতে বসেছে৷ কিন্তু ব্রিটিশ এক শিল্পী ইন্টারনেট ও সোশ্যাল মিডিয়া কাজে লাগিয়ে নিজের ক্যালিগ্রাফির কাজ গোটা বিশ্বে ছড়িয়ে দিচ্ছেন৷ (26.02.2016)\nবিরিয়ানির দামে পাওয়া যায় স্মার্টফোন!\nভারতে এত সস্তায় স্মার্টফোন পাওয়া যাচ্ছে যে কেউ এর তুলনা করছেন বিরিয়ানির সঙ্গে৷ কেউ আবার বলছেন এ দামে ভালো আন্ডারওয়্যার পাওয়াও মুশকিল৷ দাম ৪ ডলার! অর্থাৎ মাত্র ২৫১ রুপি খরচ করেই স্মার্টফোন হতে পাচ্ছেন ভারতীয়রা৷ (21.02.2016)\nকি-ওয়ার্ডস অন্বেষণ, বিজয়ী, স্মার্টফোন, ফেসবুক, মতামত


আরো একটি কাশ্মীর হচ্ছে? বাংলায় জয়ের পরে বললেন অভিনেত্রী - Dainik Khabor\nHome দেশ আরো একটি কাশ্মীর হচ্ছে? বাংলায় জয়ের পরে বললেন অভিনেত্রী\nতৃণমূলের জয়ে অসন্তুষ্ট প্রকাশ করলেন বিজেপি সমর্থক কঙ্গনা রনৌত\nবলিউডের অন্যতম জনপ্রিয় তথা সুন্দরী অভিনেত্রী কঙ্গনা রনৌত , একজন ভারতীয় চলচ্চিত্র অভিনেত্রী হয়েও বলিউডে অন্যতম একটি জায়গায় অধিষ্ঠিত করেছেন । মোট চারবার জাতীয় চলচ্চিত্র পুরস্কার সহ তিনবার শ্রেষ্ঠ অভিনেত্রী , একবার শ্রেষ্ঠ পার্শ্ব অভিনেত্রী এবং চারবার ফিল্মফেয়ার পুরষ্কার লাভ করেছেন কঙ্গনা রনৌত । ব্যাক্তিগত জীবনে অভিনেত্রী খুব স্পস্টবক্তা । নিজের মতামত প্রকাশের ক্ষেত্রে তিনি কারো তোয়াক্কা করেন না । এর প্রমাণ আমরা গত বছর সুশান্ত সিং রাজপুত এর মৃত্যুর সময়ই পেয়েছিলাম ।\nপ্রাণের ঝুঁকি নিয়েও তিনি সকলের মুখের ওপর কথা বলেছিলেন । আজ আরো একবার জনসাধারণের সামনে স্পষ্ট কথা বললেন অভিনেত্রী । রাজনৈতিক ক্ষেত্রে অভিনেত্রী গেরুয়া শিবিরের পক্ষপাতী । গতকাল ২ ই মে একুশের বিধানসভা নির্বাচনের ফলাফল প্রকাশিত হয়েছে । কিছুটা অপ্রত্যাশিত ভাবেই বিপুল ভোটে হেরে গেছে বিজেপি । সম্পূর্ন গণনা শেষ হওয়ার আগেই বিরোধী মন্তব্য ফুটে উঠল অভিনেত্রীর লেখায় । ফলাফল ঘোষণার পূর্বেই ট্যুইট করলেন অভিনেত্রী । ট্যুইট এ লিখলেন , গোটা ভারতবর্ষের তুলনায় বাংলার মুসলিম সম্প্রদায়ের লোকেরা সবচেয়ে গরীব ও বঞ্চিত । বর্তমানে বাংলায় হিন্দুদের থেকে মুসলিম সম্প্রদায়ের আধিপত্য বেশি বিস্তার করছে । বাংলাদেশী ও রোহিঙ্গারা ই তৃণমুলের প্রধান শক্তি , তাই আরো একটা কাশ্মীর গড়ে উঠেতে চলেছে বলে মনে করেন অভিনেত্রী ।\nএই সব মন্তব্যের সাথে হ্যাশট্যাগ ‘ 2019 ইলেকশন ‘ লিখে ট্যুইট করলেন । তার এই ট্যুইট এ তৃণমূল সমর্থনকারীরা একদিকে যেমন অসন্তুষ্ট প্রকাশ করেছে তেমনি অন্যদিকে বিজেপি সমর্থনকারীরা সহমত প্রকাশ করেছেন । কঙ্গনা মিডিয়াতে তার সৎ মতামত প্রকাশের জন্য জনসাধারণের কাছে বিশেষভাবে প্রসংশিত এবং পরিচিত । তার এই সত্তা অনুগামীদের আরো বেশি করে আকৃষ্ট করে ।আরো একটি কাশ্মীর হচ্ছে? বাংলায় জয়ের পরে বললেন অভিনেত্রী\nPrevious articleমুখ্যমন্ত্রী নিয়ে প্রশ্ন অমিতের\nNext articleউত্তরের হাইভোল্টেজ কেন্দ্র শীতলকুচিতে হারের পর পার্থপ্রতিম এর প্রতিক্রিয়া!


সেপ্টেম্বর 24, 2016 শীর্ষ বাইনারি বিকল্প লেখক তানজিলা ডায়াস 48822 দর্শকরা\nসহজ এবং ফরেক্স টিভি সংবাদ সুবিধাজনক বুলেটিন বোর্ড। অ্যাপ্লিকেশন ভিতরে, আপনি চ্যাট রুম ক্রেতাদের এবং বিক্রেতাদের সাথে চ্যাট করতে পারেন, কেনাকাটা জন্য অর্থ প্রদান এবং অবিলম্বে পণ্য ফটো আপলোড বা আপডেট।\nমৃত্যুঃ ৪ এপ্রিল, ১৬১৭ খ্রিষ্টাব্দে; এডিনবার্গ, স্কটল্যান্ড। এই ধরনের লেনদেনের ক্ষেত্রে, ট্রেডারদের দীর্ঘ সময়ের জন্য পজিশন খুলতে হয় (২-৩ মাস থেকে ১ বছর পর্যন্ত)। লেনদেন করতে অধিক মূলধনের প্রয়োজন হয়। ট্রেড লাভজনক পর্যায়ে পৌঁছানো পর্যন্ত অপেক্ষা করতে হয়।\nফরেক্স টিভি সংবাদ - বাইনারি বিকল্প কি, বাইনারি বিকল্পগুলির পর্যালোচনা\nসরকারি-বেসরকারি অনুদানের অর্থেই মূলত বারডেম হাসপাতালের প্রতিষ্ঠা ও বিস্তৃতি। প্রতি বছরই সরকারের পক্ষ থেকে বড় অঙ্কের অনুদান দেয়া হয় হাসপাতালটিতে। অনুদান আসে বেসরকারি বিভিন্ন প্রতিষ্ঠান ও ব্যক্তির কাছ থেকেও। মেডিকেল যন্ত্রপাতি আমদানিতেও পেয়ে থাকে শুল্ক সুবিধা। এসবই করা সেবামূলক উদ্দেশ্যে। কিন্তু হাসপাতালটির অভ্যন্তরীণ একটি পক্ষের কারণে মূল উদ্দেশ্য থেকে অনেকটাই সরে এসেছে প্রতিষ্ঠানটি। সেবামূলক থেকে বাণিজ্যিক রূপ নিয়েছে বারডেম হাসপাতাল। সেবা নিতে কোনো কোনো ক্ষেত্রে অন্যান্য বেসরকারি হাসপাতালের মতোই মূল্য পরিশোধ করতে হচ্ছে এখানকার রোগীদের। সংগ্রাহক এবং emitter ফরেক্স টিভি সংবাদ ভি সিই (ভি সিই) মধ্যে ভোল্টেজ উৎস সংযোগ করুন। তার কর্মের অধীনে, উপরের এন অংশ থেকে ইলেকট্রনগুলি প্লাসে আকৃষ্ট হতে শুরু করবে এবং সংগ্রাহকের কাছে জড়ো হবে। যাইহোক, বর্তমান যেতে পারে না, কারণ ভোল্টেজ উৎসের বৈদ্যুতিক ক্ষেত্রটি এমটারে পৌঁছাতে পারে না। এটি অর্ধপরিবাহী সংগ্রাহকের পুরু স্তর এবং সেমিকন্ডাক্টর বেসের একটি স্তর দ্বারা আটকানো হয়।\ncryptocurrency অপারেশন সঙ্গে আগ্রহ শিখরে দিকে রয়েছে। এটি - একটি অপেক্ষাকৃত নতুন এবং ইন্টারনেট প্রযুক্তির মাধ্যমে অর্থ উপার্জন করতে একটি সক্রিয় ভাবে বাড়তে দেখেছি। আগ্রহী ব্যক্তিদের যারা উৎপাদন cryptocurrency অংশগ্রহণের ইচ্ছুক সংখ্যা সম্প্রসারিত। যেহেতু এই ফরেক্স টিভি সংবাদ পদ্ধতি শক্তিশালী সরঞ্জাম, এর বিষয়বস্তু এবং পরিষেবার অধিগ্রহণের একটি উল্লেখযোগ্য বিনিয়োগ প্রয়োজন, ইন্টারনেট সেখানে এই দিক যৌথ কাজের জন্য প্রস্তাব আছে। এই স্প্রেডশীটটি দিয়ে ফাইলটি খুলুন (পরীক্ষার আয়োজকরা আপনাকে ফাইলটির অবস্থান বলবে)। এই টেবিলে থাকা তরমুজের ভিত্তিতে, দুটি প্রশ্নের উত্তর দিন।\nমেঘের রাজ্য গেনটিং হাইল্যান্ডস ভুপৃষ্ট থেকে প্রায় ১৮৬৫ মিটার বা ৬১১৮ ফুট উঁচুতে । মালয়েশিয়ার পাহাংয়ে গেনটিং অবস্থিত। উল্লেখ্য, ব্যাংক কোম্পানী আইন ১৯৯১ এর ৯ ধারা অনুসারে কোন ব্যাংক প্রত্যক্ষভাবে কোন পণ্য ক্রয়-বিক্রয় বা ব্যবসা করতে পারে না, তবে ইসলামী ব্যাংককে এ বাধ্যবাধকতার আওতার বাইরে রাখা হয়েছে। অতএব ইসলামী ব্যাংক অবাধে প্রত্যক্ষ ব্যবসা-বাণিজ্যে জড়িত হতে পারে। এতে আইনগত কোন জটিলতা নেই।\nযথাযথ স্তর প্রতিটি বস্তু রাখুন। পুরু লাইন তৈরি করার এক উপায় দুটি বা তার বেশি 0, 1 মিমি লাইন সারিবদ্ধ করা। ডিফল্টরূপে, পাঠ্যগুলি শুধুমাত্র বাইরের কনট্যুর দ্বারা রেকর্ড করা হবে, যদি আপনি এটি পূরণ করতে চান তবে এটি "রাস্টার খোদাই" স্তরটি অবশ্যই প্রবেশ করতে হবে। এটি বিশেষ যদি ফন্ট আনতে ভুলবেন না। বটম লাইন খুবই সহজ: সাইটে পরিপূর্ণ জল লক্ষণ সঙ্গে একটি ছবি। লেখক আরও যোগ করে ছবি "বিক্রয়ের জন্য" হিসাবে চিহ্নিত এবং স্বাক্ষরে মূল্য নির্দেশ করে। এটা তোলে ফটোগ্রাফার কাজ ক্রয় করতে ইচ্ছুক হতে থাকে। কিন্তু আমরা কি তদন্ত আছে? হ্যাঁ, সব একই অনুন্নত আইনি ক্ষেত্র।\nফরেক্স ট্রেডিং FAQ থেকে ফরেক্স জ্ঞানবাজ: ফরেক্স টিভি সংবাদ\nটেবিল 2.1। আমাদের উদাহরণের জন্য ডাটা ট্রান্সফার রেট এবং হারমনিক্সের সংখ্যা অনুপাত\nসুতরাং, আপনি বৈদেশিক মুদ্রার বাজারে ব্যবসা করতে চান সিদ্ধান্ত নিয়েছে. ট্রেড করতে দিন কি সময় জেনে আপনি তাড়াতাড়ি আপনার বিনিয়োগ কর্মজীবনের ব্যবসা করছেন, বিশেষ করে যখন অত্যন্ত গুরুত্বপূর্ণ. রাজনৈতিক ক্ষমতা সম্পর্কে এবং প্রচলিত রাষ্ট্র কাঠামো সম্পর্কে এনার্কো-সিন্ডিক্যালিজমের দৃষ্টিভঙ্গী হলো এই গুলো পুঁজিবাদী শোষণ প্রক্রিয়ারই নামান্তর। এটা সামাজিক শোষণ ও অর্থনৈতিক অব্যবস্থাপনা সম্পর্কে সম্পূর্ন ওয়াকিব হাল। কিন্ত এটার লক্ষ্য হলো প্রচলিত পুঁজিবাদী ব্যবস্থার বিলয় সাধন করে সমাজবাদি ব্যবস্থার প্রবর্তন করা। এনার্কো সিন্ডিক্যালিস্ট গন এক মুহুর্তের জন্য ও ভুলে যেতে চান না যে, বর্তমান ফরেক্স টিভি সংবাদ সমাজ কাঠামো সম্পূর্ন ভাবে পুঁজিবাদী ব্যবস্থার ফল, এটা মুনাফার ভিত্তিতে পরিচালিত। উৎপাদক ও পন্য সৃজনকারী শ্রেনী সর্বদা শোষিত হয় যেখানে । তার বদল না করে উৎপাদক শ্রেনীর মুক্তির আশা করে কোন লাভ নেই।\nআরেকটু যদি ভালোভাবে লক্ষ্য করুন তাহলে দেখবেন আপনি কিন্তু সেই ইলেকট্রিক মিস্ত্রি কে চিনতেন না কিন্তু আপনি আপনার বাড়িয়ালা বা অন্য কোন মানুষের রিকমেন্ডেশন কিন্তু তাকে ডেকে এনেছেন অর্থাৎ রিভিউ একটি বড় ক্ষেত্র এখানে। আসছে ঘূর্ণিঝড় ‘ব্যারি’, জরুরি অবস্থা ঘোষণা\n50-200% খেলোয়াড়দের ফিউচার বাজার, বৃত্তিক ট্রেডিং ফিউচার এবং বিকল্প প্রস্তাব দিতে পারেন। ড। ফিলিপ কলারহফ প্রোটোস ক্রিপ্টোকুরেন্স অ্যাসেট ম্যানেজমেন্টের প্রতিষ্ঠাতা। তিনি ফিনিট এবং হেজ তহবিল ফরেক্স টিভি সংবাদ শিল্পের একটি ঊর্ধ্বতন পোর্টফোলিও ম্যানেজার এবং পরিমাণগত বিশ্লেষক। ফিলিপ কম্পিউটেশনাল স্নায়ুবিজ্ঞানে পিএইচডি ডিগ্রি অর্জন করেন এবং এটি একটি ইউনিভার্সিটি ইউনিভার্সিটি এলামনাই।\nFB2 বিশেষভাবে কল্পনার জন্য তৈরি হয়েছিল, তাই বৈজ্ঞানিক বইগুলি, সাংবাদিকতাগুলি FB2 এর বিন্যাসে অভিযোজিত, এটি খুঁজে পাওয়া কঠিন। এদিকে, মহিলা বিভাগের ফাইনালে বাংলাদেশ আনসার ৩-০ সেটে বিজেএমসিকে পরাজিত করে চ্যাম্পিয়ন হয়। তারা জেতে ২৫-১৬, ২৫-২০, ২৫-২২ পয়েন্টে। মহিলা বিভাগে রাজশাহী জেলা ৩-১ সেটে চট্টগ্রাম জেলাকে পরাজিত করে প্রতিযোগিতার ৩য় স্থান অধিকার করে।


দৌলতদিয়া ঘাট পারের অপেক্ষায় ঢাকামুখী যানবাহনের দীর্ঘ সারি- দৌলতদিয়া ঘাট পারের অপেক্ষায় ঢাকামুখী যানবাহনের দীর্ঘ সারি- – রাজবাড়ী টেলিগ্রাফ\nরনি মন্ডল | রাজবাড়ী টেলিগ্রাফ\t/ ৫২\tবার পড়া হয়েছে\nজ্বালানি তেলের দাম বাড়ানোর প্রতিবাদে পরিবহনমালিক ও শ্রমিকদের টানা তৃতীয় দিনের ধর্মঘট শেষে দেশের দক্ষিণ পশ্চিমাঞ্চলের প্রবেশদ্বার দৌলতদিয়া -পাটুরিয়া নৌরুটে সোমবার সকাল থেকেই যানবাহনের দীর্ঘ সারি সৃষ্টি হয়েছে। ধর্মঘট শেষে অতিরিক্ত যানবাহনের চাপ, ফেরি কম ও ঘাট স্বল্পতার জন্য এই সারি বলছে ঘাট কতৃপক্ষ।\nসোমবার (০৮ নভেম্বর) সকাল থেকে ঘাটের জিরো পয়েন্ট থেকে ঢাকা-খুলনা মহাসড়কের প্রায় ৪ কিলোমিটার এলাকায় পারের অপেক্ষায় রয়েছে বিভিন্ন যাত্রীবাহি বাস ও পণ‍্যবাহি ট্রাক। তবে এর মধ্যে পণ‍্যবাহি ট্রাকের সংখ‍্যাই বেশি। প্রতিটা পণ্যবাহী ট্রাককে ১২-২৪ ঘন্টা ও যাত্রীবাহী বাসগুলোকে ৪ থেকে ৫ ঘন্টা অপেক্ষা করতে হচ্ছে ফেরি পেতে।\nআটকে থাকা গাড়িচালক, সহকারী ও বাসের যাত্রীদের দূর্ভোগ পোহাতে হচ্ছে। দীর্ঘ যানজটের কারণে অনেকসময় পণ্যবাহী গাড়ির চালক ও সহকারীদের গাড়ির ভেতরেই ঘুমাতে দেখা যায়।\nচালকদের সঙ্গে কথা বলে জানা যায়, ঢাকামুখী গাড়িগুলো ফেরিঘাটের দিকে এক কিলোমিটার রাস্তা যেতে ৩ ঘণ্টার বেশি সময় লাগছে। মহাসড়কের পাশে খাওয়াদাওয়া ও টয়লেটের কোনো ব্যবস্থা না থাকায় ভোগান্তিতে পড়ছেন তাঁরা। গাড়ি ছেড়ে বাইরে অন্য কোথাও যেতেও পারছেন না বলে জানান তাঁরা।\nবেনাপোল থেকে চট্রগ্রাম গামী ট্রাকের চালক আলামিন জানান, রোববার ধর্মঘট শেষে রাতে ঘাট এলাকায় আসেন তিনি। প্রায় ১৮ ঘণ্টায় তিনি ঘাট এলাকার কফিলউদ্দিন ফিলিং স্টেশন পর্যন্ত পৌঁছেছেন। তিনি বলেন, ‘এটা কোনো ব্যবস্থা হলো! এখন আর কুলাতে পারছি না। ফেরিতে উঠতে আর কয় ঘণ্টা সময় লাগবে সেটাই ভাবছি। আমার পেছনে আরও কয়েক শ ট্রাক-কাভার্ড ভ্যান আটকায় আছে। যাত্রীবাহী গাড়ির সঙ্গে পাশাপাশি কিছু পণ্যবাহী গাড়িও ফেরিতে ওঠার সুযোগ দেওয়া উচিত।\nবাংলাদেশ অভ্যন্তরীণ নৌপরিবহন করপোরেশন (বিআইডব্লিউটিসি) দৌলতদিয়া কার্যালয়ের ব্যবস্থাপক মো. সিহাব উদ্দিন আহমেদ বলেন, দৌলতদিয়া পাটুরিয়া নৌরুটে মোট ১৮ টি ফেরি চলাচল করছে। ৫ টি ঘাটের মধ্যে ৩ নম্বর ঘাট বড় করা হলেও পানি কমে যাওয়ায় অপসারণ করে ৮ নং ঘাট করা হবে দ্রুতই। তাতে ফেরি চলাচল বৃদ্ধি পাবে এবং যানযট কিছুটা হলেও কমবে। আবার বাংলাবাজার-শিমুলিয়া নৌপথের যানবাহন দৌলতদিয়া-পাটুরিয়া নৌপথ ব্যবহার করায় গাড়ির বাড়তি চাপ পড়ছে।


ক্রিকইনফোর বর্ষসেরা পুরস্কার জিতলেন যারা | রাজশাহীর কণ্ঠ\nHome > খেলা > আন্তর্জাতিক ক্রিকেট > ক্রিকইনফোর বর্ষসেরা পুরস্কার জিতলেন যারা\nin আন্তর্জাতিক ক্রিকেট 25 ফেব্রুয়ারী, 2017\nক্রিকেটের জনপ্রিয় ওয়েবসাইট ক্রিকইনফো আজ ১৩টি ক্যাটাগরিতে বর্ষসেরা পুরস্কার ঘোষণা করেছে। বাংলাদেশ জাতীয় ক্রিকেট দলের ৬ জন ক্রিকেটার সংক্ষিপ্ত তালিকায় স্থান পেলেও মেহেদী হাসান মিরাজ ও মুস্তাফিজুর রহমান তাদের তালিকা থেকে পুরস্কার জিতেছেন।\nবাংলাদেশ ক্রিকেট দলের বিস্ময় বালক মুস্তাফিজুর রহমান ক্রিকইনফোর বর্ষসেরা টি-টোয়েন্টি বোলার এবং টাইগার তরুণ তুর্কি মেহেদী হাসান মিরাজ জিতেছেন বর্ষসেরা অভিষিক্ত খেলোয়াড়ের পুরস্কার।\nশুক্রবার ক্রিকেটের জনপ্রিয় ওয়েবসাইট ক্রিকইনফোর ঘোষিত তালিকায় যারা পুরস্কার জিতেছেন তাদের তালিকা রাইজিংবিডি পাঠকদের কাছে সংক্ষেপে তুলে ধরা হল :\nক্রিকেটের জনপ্রিয় ওয়েবসাইট ক্রিকইনফোর বর্ষসেরা পুরস্কারের তালিকা :\n১. বর্ষসেরা অধিনায়ক : বিরাট কোহলি\n২. বর্ষসেরা টেস্ট ব্যাটসম্যান : ইংল্যান্ডের অলরাউন্ডার বেন স্টোকস\n৩. বর্ষসেরা টেস্ট বোলার : ইংল্যান্ডের পেসার স্টুয়ার্ট ব্রড,\n৪. বর্ষসেরা ওয়ানডে ব্যাটসম্যান : দক্ষিণ আফ্রিকার ওপেনার ব্যাটসম্যান কুইন্টন ডি কক,\n৫. বর্ষসেরা ওয়ানডে বোলার : ওয়েস্ট ইন্ডিজের স্পিনার সুনীল নারিন,\n৬. বর্ষসেরা টি-টোয়েন্টি ব্যাটসম্যান : ওয়েস্ট ইন্ডিজের অলরাউন্ডার কার্লোস বার্থওয়েট,\n৭. বর্ষসেরা টি-টোয়েন্টি বোলার : বাংলাদেশের কাটার মাস্টার মুস্তাফিজুর রহমান,\n৮. বর্ষসেরা অভিষিক্ত ক্রিকেটার : বাংলাদেশের তরুণ তুর্কি মেহেদী হাসান মিরাজ,\n৯. বর্ষসেরা অ্যাসোসিয়েট ব্যাটসম্যান : আফগানিস্তানের উইকেটরক্ষক ব্যাটসম্যান মোহাম্মদ শাহজাদ,\n১০. বর্ষসেরা অ্যাসোসিয়েট বোলার : আফগানিস্তানের সাবেক অধিনায়ক মোহাম্মদ নবী,\n১১. বর্ষসেরা নারী ব্যাটসম্যান : ওয়েস্ট ইন্ডিজের হ্যালি ম্যাথিউস,\n১২. বর্ষসেরা নারী বোলার : নিউজিল্যান্ডের লেই কেসপেরেক এবং\n১৩. বর্ষসেরা স্ট্যাটসগুরু অ্যাওয়ার্ড : ভারতের অধিনায়ক বিরাট কোহলি ।\nPrevious: গোলান মালভূমি সিরিয়াকে দেবে না ইসরায়েল\nNext: ১১ রান তুলতেই ৭ উইকেট হারাল ভারত!\nরোকেয়া বিশ্ববিদ্যালয়ে শিক্ষক নিয়োগ প্রক্রিয়া স্থগিত\nরাজশাহীতে বই উৎসব উদ্বোধন করলেন মেয়র লিটন


শাহজালাল বিজ্ঞান ও প্রযুক্তি বিশ্ববিদ্যালয়ের সমাজকর্ম বিভাগের ফিল্ড প্রাক্টিকামে অংশগ্রহণকারীদের ওরিয়েন্টেশন অনুষ্ঠিত হয়েছে।\nরোববার (১৫ সেপ্টেম্বর) সকালে বিশ্ববিদ্যালয়ের মিনি অডিটোরিয়মে স্নাতক পর্যায়ের ২০১৫-১৬ ও স্নাতকোত্তর পর্যায়ের ২০১৮-১৯ শিক্ষাবর্ষের শিক্ষার্থীদের নিয়ে এ অনুষ্ঠানের আয়োজন করা হয়।\nঅনুষ্ঠানে প্রধান অতিথির বক্তব্যে শাবি ভিসি বলেন, বর্তমান বাংলাদেশে সমাজকর্মকে পেশা হিসেবে স্বীকৃতি দেওয়ার গুরুত্ব অপরিসীম। বঙ্গবন্ধুর সোনার বাংলাদেশ বির্নিমানে, সমাজের মানুষের পারস্পরিক সম্পর্ক বৃদ্ধিতে, লিডারশীপ তৈরিতে এ পেশার অবদান অনস্বীকার্য।\nঅনুষ্ঠানের প্রথম পর্বে সমাজবিজ্ঞান অনুষদের ডিন ও বিভাগীয় প্রধান অধ্যাপক ড. ফয়সাল আহমেদের সভাপতিত্বে ও সহযোগী অধ্যাপক মো. আবুল কাশেমের সঞ্চালনায় এসময় অন্যান্যদের মধ্যে বক্তব্যে রাখেন অধ্যাপক ড. নিয়াজ আহমেদ এবং প্রাক্টিকামে অংশরত বিভিন্ন এজেন্সির প্রতিনিধিরা।\nঅনুষ্ঠানের দ্বিতীয় পর্বে সহযোগী অধ্যাপক ড. মো আলী ওয়াক্কাস শিক্ষার্থীদের ফিল্ড প্রাক্টিকামের দিক নির্দেশনামূলক স্লাইড প্রেজেন্টেশন করেন। পরে অধ্যাপক মো. মিজানুর রহমানের সমাপনী বক্তব্যে অনুষ্ঠান শেষ হয়।\nউল্লেখ্য, অনুষ্ঠানে বিভাগটির অন্যান্য শিক্ষকবৃন্দ, বিভিন্ন এজেন্সির প্রতিনিধি এবং স্নাতক পর্যায়ের ২০১৫-১৬ ও স্নাতকোত্তর পর্যায়ের ২০১৮-১৯ শিক্ষাবর্ষের সকল শিক্ষার্থীরা উপস্থিত ছিলেন।\nadmin0September 18, 2019 শিক্ষাঙ্গন


মেক্সিকোয় সাড়ে ৫ হাজার আদিবাসীর ইসলাম গ্রহণ! | Newturn24.com\nHome » আন্তর্জাতিক » মেক্সিকোয় সাড়ে ৫ হাজার আদিবাসীর ইসলাম গ্রহণ!\nমেক্সিকোয় সাড়ে ৫ হাজার আদিবাসীর ইসলাম গ্রহণ!\nPosted by: নিউটার্ন ২৪ সংবাদ অক্টোবর ১২, ২০১৯\t104 Views\nমেক্সিকোর চিয়াপাস রাজ্যের সান ক্রিস্টোবাল ডে লাস কাসাস শহরে বাস করেন উমর। ইসলাম ধর্ম গ্রহণ করার পর স্থানীয় মুসলমান ও খ্রিষ্টানদের মধ্যে সেতুবন্ধন হিসেবে কাজ করছেন তিনি। ‘‘আমাদের একেশ্বরবাদী ধর্ম,’’ বলেন তিনি। ‘‘তবে আমরা সন্তের পূজা করি না।\n৫৫ বছরের মোহাম্মদ আমিন ইসলাম গ্রহণ করার কারণ সম্পর্কে বলেন, ‘‘এটা একটা পবিত্র ধর্ম। এই বিষয়টিই আমাকে আকৃষ্ট করেছে। ডয়েচে ভেলে, বিবিসি, ইকনা।\nPrevious: ক্যালিফোর্নিয়ায় ভয়াবহ দাবানল, সরানো হয়েছে এক লাখ লোক!\nNext: নিজেকে ‘ঈশ্বরের বিশেষ সন্তান’ দাবি করলেন নুসরাত জাহান!


সেপ্টেম্বর 10, 2017 কোথায় Bitcoins বাণিজ্য লেখক নাজমা হক 35396 দর্শকরা\nসেটিংস: গ্রাফিক্যাল ইউজার স্টার্ক ব্যান্ডস নির্দেশক ইন্টারফেস কাস্টম হোমপেজে সেটিং যোগ করা হয়েছে Tersky অ্যাকাউন্টিং বিদ্যমান নেই। যে কেন গঠন এবং কন্টেন্ট\nপ্রসঙ্গত, শেয়ার বা জম করা অর্থ প্রদানে ব্রোকারেজ হাউস ব্যর্থ হলে সংশ্লিষ্ট বিনিয়োগকারীকে অনধিক ছয় মাসের মধ্যে এ তহবিল পরিচালনাকারী ট্রাস্টির কাছে স্টার্ক ব্যান্ডস নির্দেশক আবেদন করতে হবে। ১৪.২ ইতোমধ্যে জাতীয় সংসদে অর্পিত সম্পত্তি আইন সংশোধন এবং এই আইনের অধীনে উদ্ভূত নানাবিধ সমস্যা নিষ্পত্তির জন্য আইনি ব্যবস্থা নেওয়া হয়েছে। আইন দ্বারা নির্ধারিত সময়ের মধ্যে প্রকৃত স্বত্বাধিকারীদের অধিকার পুনঃপ্রতিষ্ঠা করা হবে।\nআপনি জীবনের জন্য, এমনকি একটি মুহূর্তের জন্য খাদ্যদ্রব্যের ক্যাশব্যাকটি কীভাবে ব্যবহার করতে হয়, যদি আপনি কোনও পণ্য কিনে থাকেন যা প্রকৃতপক্ষে স্টকের মধ্যে থাকে তবে আপনি অর্থ ফেরত পাননি? আসলেই আপনাকে শর্তগুলি যত্নশীলভাবে পড়তে হবে। যদি স্টকের বর্ণনা অনুসারে দুধের পরিমাণ 3.2% হয়, তাহলে দুধ কিনে যখন 2.5% - ক্যাশব্যাক জমা দেওয়া হবে না।\n৩) ত্বকে ব্রণ, ফুসকুড়ি বা সাদা দাগের মতো সমস্যা থাকলে নাভিতে লাগান নিম তেল। ফল পাবেন ম্যাজিকের মতো। মাত্রা বলার, নতুন অপেল Astra আকার এবং সত্য, আকার চিত্তাকর্ষক। গাড়ির দৈর্ঘ্য 170 মিমি বেড়েছে, এবং এখন এটি 4419 মিমি; 61 মিমি দ্বারা প্রস্থে উদ্ধার, যা এখন 1814 মিমি সমান; 50 মিমি বেড়েছে, গাড়ীটির উচ্চতা 1510 মিমি, এবং গাড়ীটির বেস এখন 2685 মিমি ক্লিয়ারেন্স হ্যাচব্যাক 160 মিমি।\nবিটকয়েন ট্রেডিং বনাম বিনিয়োগ - ভাগ্যবান ট্রেডার বিজয়ী\nব্যবসা অপারেশন তথ্য স্টার্ক ব্যান্ডস নির্দেশক প্রতিটি ক্ষেত্রে পৃথক হয়। উদাহরণস্বরূপ, কর্মচারী নির্দিষ্ট সপ্তাহের জন্য যে ঘন্টার কাজ করেছে সে সম্পর্কে তথ্য তার বেতন গণনা করার জন্য ব্যবহৃত হয়। এনএসআইয়ের ত্রুটিগুলি ব্যবসার ক্রিয়াকলাপের তথ্যগুলির ত্রুটিগুলির চেয়ে আরও গুরুতর পরিণতি রয়েছে, কারণ সংশোধিত হওয়ার আগে এই তথ্যটি ডেটা প্রভাবিত করবে। এটি বিশেষভাবে কম্পিউটারাইজড সিস্টেমে সাধারণ, যা এনএসআই সাধারণত সিস্টেম তৈরির শুরুতে গঠিত হয়। আপনি এই গ্রুপ কল করার সুপারিশ করবে কি? ইন্টারনেটে ব্যবসার জন্য বিকল্প? প্রশিক্ষণ উপকরণ বিভাগ হিসাবে প্রতিটি পোস্ট একটি ধারণা। 1) মেইলার এবং রিক্স থেকে রেফারেলগুলি উপার্জন করুন 2) গ্রাহকদের জন্য লোগো এবং ব্যবসায়িক কার্ডগুলি কী আঁকতে হবে তা অর্জন করুন 3) ওয়েবসাইটগুলির জন্য বা কেবল নিবন্ধগুলির জন্য পাঠ্য পাঠ্যগুলি কী লিখতে হবে তা অর্জন করুন 4) প্রচারমূলক ভিডিও তৈরিতে উপার্জন করুন 5) লেখার ওয়েবসাইটগুলিতে উপার্জন করুন অন্যদের জন্য 6) সামাজিক নেটওয়ার্কগুলিতে তৈরি এবং ডিজাইন এবং জনসাধারণের নকশা অর্জন করুন (ব্র্যান্ডেড পৃষ্ঠাটির খরচ 20000r!)\nফিল্ম "দ্য ফার্ম" (দ্য ফার্ম, 1993) প্রকাশের পর লাল স্ট্রিপ বিয়ার বিক্রয় 50% বৃদ্ধি পেয়েছে, যেখানে লুকানো বিজ্ঞাপন লাল স্ট্রিপ স্থাপন করা হয়েছিল। - আপনি একেবারেই ফান্ডামেন্টাল ব্যবহার করেননি?\nএক নজরে পুলিশ সদর দপ্তরের প্রোফাইল আমাদের বিশেষ করে শিক্ষার্থীদের একটা বড় সমস্যা হতাশা স্টার্ক ব্যান্ডস নির্দেশক আর বিষণ্ণতা।


Hooghly logistic hub inaugurated by Firhad Hakim, মালবাহী বড় গাড়ির মহানগরে প্রবেশ রোধ করতে হুগলিতে লজিস্টিক হাব – News18 Bangla\nFirhad Hakim: হুগলিতে স্বপ্নপূরণ মন্ত্রী ফিরহাদ হাকিমের! কী সেই স্বপ্ন, জানেন?\nমন্ত্রী ফিরহাদ হাকিম\nমালবাহী বড় গাড়ির মহানগরে প্রবেশ রোধ করতে হুগলিতে লজিস্টিক হাব।\nLast Updated : May 26, 2022, 13:07 IST\n#হুগলি: রাজ্যের নগর উন্নয়ন মন্ত্রীর আরো এক স্বপ্নপূরণ হল নগর উন্নয়নের। একথা তিনি নিজেই জানান সাংবাদিকদের। কিন্তু কী তার স্বপ্ন যা বাস্তবায়ন হতে চলেছে? মন্ত্রী ফিরহাদ হাকিম চেয়েছিলেন, যাতে তিলোত্তমা কলকাতা যানজট মুক্ত হয় এবং শহরের প্রাচীন ঐতিহ্যবাহী ব্রিজগুলিতে চাপ কম পড়ে।\nকলকাতার যানজট সম্পর্কে অল্প বিস্তর আমরা সবাই অবগত। অফিস টাইমে স্ট্যান্ড রোড কিংবা গড়িয়াহাটের জ্যাম থেকে বহুদিন ধরে শহরবাসীকে সুরাহা দেওয়ার চেষ্টা চালাচ্ছে নগর উন্নয়ন দফতর। মন্ত্রীর মতে, শহরে বড় পণ্যবাহী গাড়িগুলি যেমন বড় বড় লরি ট্রলার, সেগুলিকে আসা বন্ধ করতে হবে। পণ্যবাহী গাড়িগুলির অতিরিক্ত ওজনের ফলে যেমন চাপ তৈরি করছে শহরের ঐতিহ্যবাহী সেতুগুলিতে, তেমনই রাস্তায় এদের ফলে তৈরি হচ্ছে বেশি যানজট।\nআরও পড়ুন- মিলন মাঝির সঙ্গে সাক্ষাৎ ফুটবলার পলি কোলের! কী নিয়ে হল কথা?\nকিন্তু এই পণ্যবাহী গাড়িগুলি যদি শহরে প্রবেশ না করে তাহলে শহরের শিল্প থেকে খাদ্য সরবরাহ মিলবে কীভাবে? তার উত্তরে মন্ত্রী ফিরহাদ হাকিম জানান, হুগলি ডানকুনি থেকে তৈরি হয়েছে লজিস্টিক হাব। লজিস্টিক হাবগুলিতে বড় গাড়ি পণ্য নিয়ে আসে এবং সেখান থেকে ছোট ছোট গাড়িতে করে সেই সমস্ত পণ্যদ্রব্য পৌঁছে যাবে কলকাতায়। বড় গাড়ির বদলে ছোট গাড়ি হওয়াতে যেমন রাস্তার উপর ও শহরের ঐতিহ্যবাহী সেতুগুলোর উপরে চাপ কম হবে, তেমনই যানজট ও দূষণমুক্ত হবে তিলোত্তমা কলকাতা।\nআরও পড়ুন- পাহাড় সমান ঋণের বোঝা এভারেস্ট জয়ী বঙ্গ কন্যার কাঁধে\nবুধবার বৈদ্যবাটি লজিস্টিক হাব উদ্বোধন করে একথা জানান মন্ত্রী। শহরের শিল্পায়নের জন্য রাজ্য সরকারের পাঁচটি লজিস্টিক পার্ক তৈরি করার কথা জানান রাজ্যের অর্থমন্ত্রী অমিত মিত্র। সেইমতো ১৫৫ কোটি টাকা বরাদ্দ করা হয়। রাজ্যে যে ৫ টি লজিস্টিক হাব হওয়ার কথা ছিল সেগুলি হল শিলিগুড়ি, দুর্গাপুর, মালদহ, তাজপুর ও হুগলি।\nপাঁচটি লজিস্টিক হাব আলাদা আলাদা কাজে ব্যবহৃত হবে বলে জানা গিয়েছে। যার মধ্যে শিলিগুড়িতে তৈরি হবে চা-এর হাব। দুর্গাপুরে রাসায়নিক দ্রব্যের, তাজপুর সম্ভবত পেট্রো পণ্যের ও হুগলির ডানকুনিতে সবজি ও খাদ্য দ্রব্যের লজিস্টিক হবে। সেই মতই বুধবার মন্ত্রী ফিরহাদ হাকিম ডানকুনির এই হাব উদ্বোধন করেন। এদিন অনুষ্ঠানে মন্ত্রী ফিরহাদ হাকিমের পাশাপাশি উপস্থিত ছিলেন কল্যাণ বন্দ্যোপাধ্যায় সহ বিশিষ্ট ব্যক্তিবর্গরা।\nFirst published: May 26, 2022, 13:07 IST\nTags: Dankuni, Firhad Hakim, Hooghly


Primary Teacher Question Solution 2010 Bosonto Set Ziggasa\nHome Book Primary Teacher Question Solution 2010 Bosonto Set\nPrimary Teacher Question Solution 2010 Bosonto Set\n1 Primary Teacher Question Solution 2010 Bosonto\n1.1 Primary Teacher Question Solution 2010 Bosonto Set\n1.1.1 Primary Question Solution 2010 – Bosonto\n1.1.1.1 Primary Question Solution 2010 – Bosonto\nWe have uploaded the Primary Teacher Question Solution 2010 Bosonto Set. You can find all primary teacher exam question solution on ziggasa.com. You know that we had provided the professor recent job solution various question solution pdf.\nPrimary Teacher Question Solution 2010 Bosonto\nIn this post, you have the year exam question solution of the Primary Teacher Exam Bosonto SET. So keep it mind here all solutions are available here.\n১) বাংলাদেশের মুসা ইব্রাহীম কত তারিখে পৃথিবীর সর্বোচ্চ পর্বতশৃঙ্গ এভারেস্টের শিখরে পা রাখেন?\n২৩ মে ২০১০\n২৪ মে ২০১০\n২৬ মে ২০১০\n২) কোন মুঘল সম্রাট বাংলার নাম দেন ‘জান্নাতাবাদ‘?\n৩) শহীদ বুদ্ধিজীবী দিবস কবে পালন করা হয়?\n৪) বাংলাদেশের উপর দিয়ে যে ভৌগোলিক কাল্পনিক রেখা গেছে তার নাম কি?\n৫) মুঘল সাম্রাজ্যের প্রতিষ্ঠাতা কে ছিলেন?\n৬) Truth must prevail in the long run–বাক্য ‘ truth’ শব্দটি কোন প্রকারের Noun?\n৭) ‘The police dispersed the crowd’–বাক্য ‘ crowd’ শব্দটি কোন প্রকারের Noun?\n8) কোন বানানটি শুদ্ধ ?\n৯) কোন বানানটি শুদ্ধ ?\n১০) কোন বানানটি শুদ্ধ ?\n১১) 3x+7y =10 এবং 4x-y=3 হলে, x ও y এর মান হবে যথাক্রমে —\n১২) 2x+y =7 এবং 3x+y=10 হলে, x ও y এর মান হবে যথাক্রমে —\n১৩) একটি রাস্তা মেরামত করতে ১০ জন শ্রমিকের ১৬ দিন লাগবে ৮ জন শ্রমিকের কত দিন লাগবে?\n১৪) কোন পরিবারে ১২ জন সদস্যের ২৪ দিনের খাবার আছে। ৪ জন অতিথি আসলে ঐ খাদ্যে সদস্যদের মোট কতদিন চলবে?\n১৫) পিতা ও মাতার গড় বয়স ৩৫ বছর। পিতা , মাতা ও পুত্রের গড় বয়স ২৭ বছর হলে পুত্রের বয়স কত?\n১৬) হে বঙ্গ, ভাণ্ডারে তব বিবিধ রতন;- তা সবে, (অবোধ আমি!) অবহেলা করি, পর–ধন–লোভে মত্ত, করিনু ভ্রমণ পরদেশে, ভিক্ষাবৃত্তি কুক্ষণে আচরি। এই পঙ্‌ক্তিটি কোন কবির রচনা?\n১৭) ‘শ্রীকান্ত‘ শরৎচন্দ্র চট্টোপাধ্যায় রচিত একটি —\n১৮) ‘পায়ের আওয়াজ পাওয়া যায়‘ নাটকটির রচয়িতা কে?\n১৯) “বুলবুলিতে” ধান খেয়েছে —বাক্য নিম্নরেখ শব্দটি কোন কারকে কোন বিভক্তি?\n২০) “ডাক্তার” ডাক —বাক্য নিম্নরেখ শব্দটি কোন কারকে কোন বিভক্তি?\nঅপাদান কারকে শূন্য\n২১) বাংলাদেশের গভীরতম নদী কোনটি?\n২২) বীরশ্রেষ্ঠ মুন্সী আবদুর রউফ–এর পদবী কি ছিল?\n২৩) বাংলাদেশের জাতীয় পতাকার দৈর্ঘ্য ও প্রস্থের অনুপাত কত?\n২৪) বাংলাদেশের জাতীয় সংগীত ‘আমার সোনার বাংলা‘ এর সুরকার কে?\n২৫) মুজিবনগর কোথায় অবস্থিত?\n২৬) পাপমুক্ত (পাপ হতে মুক্ত) কোন সমাস?\n২৭) অহিনকুল (অহি ও নকুল) কোন সমাস?\n২৮) ‘ষোড়শ‘ শব্দের সন্ধি বিচ্ছেদ কোনটি?\nসড় + শ\nষোড় + শ\nষোড় + অশ\nষট্ + দশ\n২৯) ‘অধোগতি‘ শব্দের সন্ধি বিচ্ছেদ কোনটি?\nঅধ + গতি\nঅধঃ + গতি\nঅধ + অগতি\nঅধঃ + অগতি\n৩০) কোন বানানটি শুদ্ধ?\n৩১) কোনটি শুদ্ধ বানান?\n৩২) ‘পালের গোদা‘– অর্থ কী?\nদলের শক্তিশালী লোক\n৩৩) ‘যে উপকারীর উপকার স্বীকার করে‘ —এক কোথায় কী হবে?\n৩৪) ‘শিষ্টাচার‘ —এর সমার্থক শব্দ কোনটি?\n৩৫) ‘সূর্য‘ —এর সমার্থক শব্দ কোনটি?\n৩৬) পিতা ও দুই পুত্রের বয়স অপেক্ষা মাতা ও উক্ত দুই পুত্রের বয়সের গড় ২ বছর কম। পিতার বয়স ৩০ বছর হলে মাতার বয়স কত?\n৩৭) পিতা ও তিন পুত্রের বয়স অপেক্ষা মাতা ও ঐ তিন পুত্রের বয়সের গড় ২ বছর কম। পিতার বয়স ৩২ বছর হলে মাতার বয়স কত?\n৩৮) একটি গণিতের বই প্রকৃত মূল্যের শতকরা ৮০ ভাগ মুল্যে ৬৪ টাকায় বিক্রয় করা হলো। বইটির প্রকৃত মূল্য কত?\n৩৯) একটি জিনিস ৪০০ টাকায় ক্রয় করে ৪৪০ টাকায় বিক্রি করলে শতকরা লাভ কত?\n৪০) ১, ২, ৪, ৭——-ক্রমটির পরবর্তী পদ কত?\n৪১) ১, ২, ৩, ৫, ৮——-ক্রমটির পরবর্তী পদ কত?\n৪২) ৪ঃ ৫= ১২ঃ x হলে x –এর মান কত হবে?\n৪৩) দুইটি রাশির অনুপাত ৮ঃ ১৫। পূর্বরাশি ৪০ হলে উত্তর রাশি কত?\n৪৪) কমিশনের হার ২.৫০ টাকা হলে ২০০০ টাকা মূল্যের জিনিস বিক্রয় করে কত কমিশন পাওয়া যাবে?\n৪৫) ত্রিভুজের দুইটি কোণের সমষ্টি এক সমকোণের সমান হলে তাদের একটিকে অপরটির—\nপূরক কোণ বলে\nসম্পূরক কোণ বলে\nসন্নিহিত কোণ বলে\nপ্রবৃদ্ধ কোণ বলে\n৪৬) ত্রিভুজের তিন বাহু, এর অন্তর্বৃত্তের —\n৪৭) ‘Tell him to do it’ বাক্যটির Passive form হবে —–\nLet him be told to do it\nHe may be told to do it\nLet him told to do it\nLet him tell to do it\n৪৮) ‘I shall do the work’ বাক্যটির Passive form হবে —–\nI shall be doing the work\nThe work may be done by me\nI may be doing the work\n৪৯) He said, ‘ I am well’ বাক্যটির Indirect speech হবে —–\nHe said that I am well\nHe said that I was well\nHe said that he was well\nHe said that he is well\n৫০) Amin said, “I shall go to school.” বাক্যটির Indirect speech হবে —–\nAmin said that he will go to school\nAmin said that he would go to school\nAmin said that I shall go to school\nAmin said that I would go to school\n৫১) কোন বাক্যটি শুদ্ধ?\nEverybody have gone there.\nEverybody are gone there.\n৫২) কোনটি শুদ্ধ বাক্য?\nThere is book and pen on the table\nThere areabook on the table\n৫৩) I was admitted——Dhaka College বাক্যের শূন্যস্থানে সঠিক শব্দ বসবে —\n৫৪) I beg mercy ——the principal বাক্যের শূন্যস্থানে সঠিক শব্দ বসবে —\n৫৫) ‘Abolish’ —এর সমার্থক শব্দ কোনটি?\n৫৬) ‘Gain’ —এর সমার্থক শব্দ কোনটি?\n৫৭) ‘Null and void’— phrase —টির অর্থ কি?\n৫৮) ‘Blue blood’— phrase —টির অর্থ কি?\nBlood of blue colour\n৫৯) স্বাধীন বাংলা বেতার কেন্দ্র প্রথম স্থাপন করা হয় —–\n৬০) ২০১০ সালের বিশ্বকাপ ফুটবলে কোন দেশ রানার্স আপ হয়েছে?\n৬১) পৃথিবীর বৃহত্তম মহাদেশ কোনটি?\n৬২) ২০১০ সালে সাহিত্যে নোবেলজয়ী মারিও বার্গার য়োসা কোন দেশে জন্মগ্রহণ করেন?\n৬৩) চাঁদের মাটিতে প্রথম পা রাখেন —–\n৬৪) বিশ্বকাপ ফুটবল কত বছর পর পর অনুষ্ঠিত হয়?\n৬৫) ‘রিচার্ড হ্যাডলি‘ বিখ্যাত —\nটেনিস খেলোয়াড় হিসেবে\n৬৬) কোন রঙের বস্তুর তাপ শোষণ ক্ষমতা বেশি?\n৬৭) নাইট্রোজেন গ্যাস থেকে কোন সার তৈরি করা হয়?\n৬৮) পানিমিশ্রিত দুধ পরীক্ষা যন্ত্রের নাম কি?\n৬৯) বৈদ্যুতিক ক্ষমতার একক হচ্ছে —\n৭০) বায়ুমণ্ডলের কোন উপাদান অতি বেগুনি রশ্মিকে শোষণ করে?\n৭১) উত্তর গোলার্ধ ও সূর্যের মধ্যে সবচেয়ে বেশি দূরত্ব হয় কখন?\n৭২) একজন সাধারণ মানুষের দেহে মোট কত টুকরা হাড় থাকে?\n৭৩) পাতা পীত বর্ণ ধারণ করে কিসের অভাবে?\n৭৪) বটের বীজের বিস্তার ঘটে কিসের সাহায্যে?\n৭৫) হাড় ও দাঁতকে মজবুত করে —\n৭৬) নিউমোনিয়া রোগে আক্রান্ত হয় মানব দেহের —\n৭৭) দক্ষিণ মেরুর অক্ষাংশ কত?\n৭৮) দুইটি স্থানের মধ্যে দ্রাঘিমাংশের পার্থক্য ১ ডিগ্রী হলে সময়ের পার্থক্য কত হবে?\n৭৯) পৃথিবীর নিকটতম গ্রহ কোনটি?\n৮০) সমুদ্রে পানির গভীরতা মাপার একক —\nPrevious articleSylhet Deputy Commissioner Job Circular November 2020\nNext articleBASM Job – Bangladesh Academy for Securities Markets November 2020


মাস্টার দা সূর্য সেনের সহযোদ্ধা বিনোদন বিহারী চৌধুরীর জন্মদিন — খবরের ডটকম\nঢাকা সোমবার, ২৫ জানুয়ারী ২০২১, ০৩:৫০ পূর্বাহ্ন\nmugdho khandokar প্রকাশের সময় : জানুয়ারী ১১, ২০২১, ২:০৩ অপরাহ্ন / ০\nস্বীকৃতি বিশ্বাস নিজস্ব প্রতিবেদকঃ\nঅবিভক্ত ভারতবর্ষের ব্রিটিশ বিরোধী অান্দোলনের সূতিকাগার বলা হয় চট্টগ্রামকে।চট্টগ্রামেই জন্মগ্রহন করেন ব্রিটিশ বিরোধী অান্দোলনের প্রাণ পুরুষ মাস্টারদা সূর্য সেন,প্রীতিলতা ওয়াদ্দেদারসহ অসংখ্য মহীয়সী প্রাণ।তাদেরই একজন বিনোদ বিহারি চৌধুরী।\nবিনোদ বিহারি চৌধুরী ১৯১১ সালের ১০ জানুয়ারি চট্টগ্রামের বোয়ালখালী থানায় জন্মগ্রহণ করেন। তার বাবা কামিনী কুমার চৌধুরী ছিলেন পেশায় উকিল এবং মা রামা চৌধুরী ছিলেন গৃহিণী। তার স্ত্রীর নাম বিভা চৌধুরী। ছেলের নাম বিবেকান্দ চৌধুরী। বিনোদন বিহারী চৌধুরী চট্টগ্রাম জেলার ফটিকছড়ি থানার রাঙ্গামাটিয়া বোর্ড স্কুলে প্রাথমিক শিক্ষা শুরু হয়েছিল।সেখান থেকে তিনি ফটিকছড়ির প্রাচীন ও ঐতিহ্যেবাহী শ্রেষ্ঠ বিদ্যাপীঠ ফটিকছড়ি করোনেশন আদর্শ উচ্চ বিদ্যালয়,বোয়ালখালির পি.সি. সেন সারোয়ারতলি উচ্চ বিদ্যালয়,চট্টগ্রাম কলেজ পড়াশোনা করেন। ১৯২৯ সালে মাধ্যমিক স্কুল সার্টিফিকেট পরীক্ষায় কৃত্বিতের সাথে উত্তীর্ণ হওয়ার জন্য তাকে বৃত্তি প্রদান করা হয়। কলকাতা বিশ্ববিদ্যালয়ে মাধ্যমিক ও উচ্চতর শিক্ষা লাভ করেন। ১৯৩৪ ও ১৯৩৬ সালে ব্রিটিশ রাজের রাজপুতনার ডিউলি ডিটেনশন ক্যাম্পে বন্দী অবস্থায় থাকার সময় প্রথম শ্রেণীতে আই.এ. ও বিএ পাশ করেন।\nবিনোদন বিহারী চৌধুরী ১৯৩০ সালে কংগ্রেস চট্টগ্রাম জেলা কমিটির সহ-সম্পাদক ছিলেন।এছাড়া ১৯৪০- ১৯৪৬ সালে বঙ্গীয় প্রাদেশিক কংগ্রেস নির্বাহী কমিটির সদস্য থাকার পাশাপাশি ১৯৪৬ সালে কংগ্রেস চট্টগ্রাম জেলা কমিটির সাধারণ সম্পাদক ছিলেন। ১৯৪৭ সালে ৩৭ বছর বয়সে পশ্চিম পাকিস্তান কংগ্রেসের সদস্য হন।১৯৫৮ সালে আইয়ুব খান সামরিক আইন জারির মাধ্যমে সব দলকে বেআইনি ঘোষণা করলে রাজনীতি থেকে অবসর নেন। এর মধ্যে তিনি ১৯৩৯ সালে দৈনিক পত্রিকার সহকারী সম্পাদক হিসাবে কর্ম জীবন শুরু করেন। এরপর ১৯৪০ সালে চট্টগ্রাম কোর্টের একজন আইনজীবী হিসাবে অনুশীলন শুরু করেন। কিন্তু অবশেষে তিনি তাঁর দীর্ঘ কর্মজীবনে শিক্ষকতাকেই পেশা হিসাবে গ্রহন করেন। বিপ্লবীদের কাতারে নাম লেখানোর অল্প কিছু দিনের মধ্যেই বিনোদ বিহারি চৌধুরী মাষ্টারদা সূর্য সেনের প্রিয় পাত্র হয়ে ওঠেন। ১৯৩০ সালের ঐতিহাসিক অস্ত্রাগার লুন্ঠনে তাই তিনি হতে পেরেছিলেন অন্যতম তরুণ সহযোদ্ধা। তারা ১৯৩০ সালের ১৮ এপ্রিল চট্টগ্রামকে ৩ দিনের জন্য স্বাধীন করে ছিলেন। টেলিগ্রাফ অফিস ধ্বংস করা, অক্সিলারি ফোর্সের সমস্ত অস্ত্রশস্ত্র লুট করেছিলেন। দামপাড়া পুলিশ লাইনের অস্ত্রের গুদাম সেটাও তিনি এবং তার দলের সদস্যরা মিলে লুঠ করেন।\n১৯৩০ সালের এ ঘটনার পর ব্রিটিশ বিরোধী আন্দোলন জঙ্গি রূপ ধারণ করে। সেদিনের এই বিপ্লবীদের দুঃসাহসিক কর্মকান্ড ব্যর্থ হয়নি।চট্টগ্রাম সম্পূর্ণভাবে ব্রিটিশ শাসন থেকে মুক্ত ছিল ৪ দিন। এই কয়েক দিনে ব্রিটিশ সৈন্যরা শক্তি সঞ্চয় করে বিপ্লবীদের ওপর ঝাঁপিয়ে পড়েছিল। বিনোদ বিহারিরাও বীর বিক্রমে পরে জালালাবাদ পাহাড়ে যুদ্ধ লোক ছিলেন। জালালাবাদ যুদ্ধ ছিল বিনোদ বিহারি চৌধুরীর প্রথম সম্মুখ যুদ্ধ। বিনোদ বিহারির গলায় গুলিবিদ্ধ হওয়ার পরও লড়াই থামিয়ে ছিলেন না।চোখের সামনে দেখেছিলেন ১২ জন সহকর্মীর মৃত্যু। অকুতোভয় বিপ্লবী বিনোদ বিহারি চৌধুরীর জন্মদিন ছিল গতকাল। কিন্তু চোখে পড়ার মতো কোন কর্মসূচি দেখা যায়নি। আমাদের পরবর্তী প্রজন্মকে ব্রিটিশ বিরোধী আন্দোলন ও আন্দোলনের সাথে সম্পৃক্ত ব্যক্তিদের সম্পর্কে জানানো নৈতিক দায়িত্ব। আর এই দায়িত্ব পালন করার জন্য বিপ্লবীদের জন্ম- মৃত্যু দিবস এবং বিপ্লবীদের সংগ্রামের ইতিহাস সম্পর্কে জানানো অতীব জরুরি।\nসফল ব্যক্তিত্ব বিভাগের আরো খবর\nমুকুটহীন সম্রাটের স্মৃতি বিজড়িত ঐতিহাসিক স্থাপনা রক্ষা ও সমসাময়িক ভাবনা


বই পড়া, না পড়া | Sheersha Sangbad\nBrowse: Home / বই পড়া, না পড়া\n‘রবীন্দ্রনাথ ও জীবনানন্দ দাশ আমি পড়িনি’- এমন কথা কোনো লেখক বা কবি বললে লোকে তাকে ঠিক মূর্খ বলবে। কিন্তু রবীন্দ্রনাথ বা জীবনানন্দ দাশ আদ্যপান্ত আসলে ক’জন পড়েছেন?\nরবীন্দ্রনাথের বেশির ভাগ কবিতার বই, উপন্যাস, ছোটগল্প ও স্মৃতিকথন পড়লেও তার অন্য রচনাগুলো আমার তেমন পড়া হয়নি। রবীন্দ্রনাথের রচনাভাণ্ডার সুবিশাল, সব রচনা পড়া একটু কঠিনই। সে অর্থে হয়তো ৬০ ভাগ রচনা আমি পড়ে উঠতে পেরেছি। চর্যাপদ, মধ্যযুগের কবিতা ও মধুসূদনও আমার মোটামুটি পড়া।\nবাংলা সাহিত্যের, বিশেষ করে কবিতার পরম্পরাটা বেশ দীর্ঘ! এবং কিছুটা দু’ভাগে বিভক্তই। পশ্চিমবঙ্গের কবিরা সুধীন্দ্রনাথ দত্ত, বিষ্ণু দে, অমিয় চক্রবর্তী, বুদ্ধদেব বসু, প্রেমেন্দ্র মিত্র, অরুণ মিত্র, সুভাষ মুখোপাধ্যায়, শক্তি চট্টোপাধ্যায়, শঙ্খ ঘোষ, অলোকরঞ্জন দাশগুপ্ত, উৎপল কুমার বসু, বিনয় মজুমদার পড়লেও বাংলাদেশের শামসুর রাহমান, আল মাহমুদ, সৈয়দ শামসুল হক, শহীদ কাদরী, আবু জাফর ওবায়দুল্লাহ, আজীজুল হক, সিকদার আমিনুল হক, আবদুল মান্নান সৈয়দ ও ফরহাদ মজহার তেমন পড়েননি।\nবিভূতিভূষণ, মানিক, অমিয়ভূষণ, তারাশঙ্কর হয়তো কারো কারো পড়া। কিন্তু শ্যামল গঙ্গোপাধ্যায়, সমরেশ বসু, দেবেশ রায়, বিমল কর, অতীন, শীর্ষেন্দু ও কমলকুমার? বাংলাদেশের কজন তাদের পড়েছেন?\nএকইভাবে পশ্চিমবঙ্গের লেখকদের মধ্যে কজন সৈয়দ ওয়ালীউল্লাহ, শওকত ওসমান, আবু ইসহাক, শওকত আলী, আখতারুজ্জামান ইলিয়াস, সৈয়দ শামসুল হক, রশীদ করীম ও মাহমুদুল হক পড়েছেন?\nওপরে যাদের নাম উল্লেখ করলাম, তাদের দু’-চারটি করে বই আমি পড়েছি। আমার পড়া হয়েছে, কারণ বই পড়াটাই আমার নেশা। নেশা হওয়ার কারণে, এবং কিছুটা দরিদ্র হওয়ার কারণে হাতের কাছে যা পেয়েছি, তাই পড়েছি। ভালো যে কটি বই পড়েছি, সেগুলো পড়া হয়েছে আমার লেখক বন্ধুদের পরামর্শে।\nআমি বললাম, আপনার ধারণা এ দু’জন ছাড়া বাংলাদেশে আর কোনো লেখক নেই?\nকাউকে পড়লে ভালো করে পড়াই ভালো। কেবল ‘সোনার তরী’ কিংবা ‘পুনশ্চ’ পড়লে যেমন রবীন্দ্রনাথকে জানা হয় না, তেমনি কেবল ‘বনলতা সেন’ কিংবা কেবল ‘রূপসী বাংলা’ পড়লেও জীবনানন্দ দাশকে জানা হয় না।\nআমার অবশ্য কৌতূহল একটু বেশি। যখন কোনো কবি বা লেখক সম্পর্কে আগ্রহ জাগে আমি পরপর তার কয়েকটা বই পড়ে ফেলি। যেমন, জয়, মৃদুল বা রণজিৎ দাশের প্রায় সব বই আমার পড়া। যেমন, আমার ঘনিষ্ট কবিবন্ধুদের, বিশেষ করে সিদ্ধার্থ হক, তুষার দাশ, আবু হাসান শাহরিয়ার, মাসুদ খান, সুব্রত অগাস্টিন গোমেজ, সৈয়দ তারিক, দারা মাহমুদ, জুয়েল মাজহারের সব বই আমার পড়া। আবার উল্টোদিকে, অলোকরঞ্জন দাশগুপ্ত বা হুমায়ুন আজাদের প্রথম দুটি বই পড়লেও তাদের বাকি কবিতা পড়েছি বিছিন্নভাবে।


ফাঁকা রাস্তাতেও দুর্ভোগ!\nনবীন হোসেন : রাইজিংবিডি ডট কম\nপ্রকাশ: ২০১৯-০৮-১৩ ৬:১০:৪৭ পিএম || আপডেট: ২০১৯-০৮-১৪ ৮:৪৫:১৭ এএম\nনবীন হোসেন : কোনো পরিস্থিতিতেই যেন স্বস্তি নেই! ব্যস্ত ঢাকায় যানজটের ভোগান্তি তো নিত্যসঙ্গী। আবার ফাঁকা রাস্তাতেও যে চরম দুর্ভোগ পোহাতে হয় জনসাধারণ সেটা হাড়ে হাড়ে টের পেলো ঈদের সারা দিন।\nচার সদস্যের পরিবার নিয়ে শহীদবাগে আত্মীয়ের বাসায় ঈদের দাওয়াত খেতে যাবেন ধনমন্ডিতে বসবাস করা জসিম উদ্দিন। মোবাইলের অ্যাপস খুলে দেখেন উবার, পাঠাও, ওভাই কারো কোনো গাড়ি নেই। অগত্যা রিকশা নিয়ে প্রধান সড়কে এসে দেখেন, রাস্তা ফাঁকা। রিকশায় যাওয়া সম্ভব নয় বলে অপেক্ষা করলেন সিএনজি অটোরিকশার জন্য। প্রায় ৪০ মিনিট অপেক্ষার পর একটি সিএনজি অটোরিকশা তাদের পাশে এসে দাঁড়ালো। শহীদবাগের কথা শুনেই বললেন ৫০০ টাকা লাগবে। জসিম উদ্দিন একটু দরদাম করতে যাচ্ছিলেন, ওমনি অটো টান দিয়ে বেরিয়ে গেল চালক। আরো আধঘণ্টা অপেক্ষার পর ৪৫০ টাকায় শহীদবাগে যেতে পারেন তিনি।\nবাহনহীন ঢাকার রাস্তায় জসিম উদ্দিনের মতো হাজারো পরিবার ঈদের দিন চরম দুর্ভোগে পড়েছিলেন। সকাল ১১টা থেকে ঢাকার রাস্তাগুলোতে অবাধে চলাচল করেছে রিকশা আর সিএনজি অটোরিকশা। তবে সংখ্যায় অনেক কম। বাস আর টেম্পোর দেখা খুব একটা মেলেনি। উবার, পাঠাও অ্যাপসেও কোনো গাড়ি পাওয়া যায়নি।\nঈদের দিন বিকেলে অনেক পরিবারই আত্মীয়-স্বজন, বন্ধু-বান্ধবদের বাসায় যেমন বেড়াতে গেছেন, তেমনই বিনোদনকেন্দ্রগুলোতেও ছিলো জমপেশ ভিড়। বসুন্ধরা সিটি, যমুনা, শ্যামলী স্কয়ার, মধুমিতা সিনেমা হলগুলোতে ঈদের দিন সিনেমা দেখতেও ভিড় করেন অনেক দর্শক। রাত ৮টার পর ঢাকার রাস্তায় যারা বেরিয়েছেন তারা ভাবতেই পারেন কারফিউ দেয়া হলো না তো! কারণ, রিকশার দেখা মিলছে কালেভদ্রে। সিএনজি চলছে, তবে কারো ডাকে সাড়া দিচ্ছে না। বাসের দেখা নেই। দুর্ভোগ আরো বাড়িয়ে দেয় টিপটিপ বৃষ্টি। ছোট ছোট বাচ্চাসহ পরিবার নিয়ে মাইলের পর মাইল হেঁটে কোনোক্রমে হয়ত কোনো বাহন জোগাড় করা গেছে, তবে ভাড়া গুনতে হয়েছে তিন থেকে চার গুণ।\nরংপুর থেকে আসা রিকশাচালক মোহন। থাকেন মিরপুরে। ঈদের পরদিন সকালে এ প্রতিবেদক তার বাহনে চড়েই কর্মস্থলে রওনা হন। মোহন জানান, ঈদের দিন দুপুর ১২টা থেকে রাত ১১টা পর্যন্ত রিকশা চালিয়ে আয় করেছেন ১ হাজার ৮২০ টাকা। সাধারণত সকাল ৮টা থেকে রাত ১১টা পর্যন্ত তার আয় হয় ৬০০ থেকে ৭০০ টাকা।\nঈদের দিন রাত ১০টায় ল্যাব এইড হাসপাতাল থেকে মিরপুরের বাসায় আসার উদ্দেশে বের হন হাসপাতালের কর্মকর্তা দলিল উদ্দিন। তিনি জানান, কোনো বাহন না পেয়ে গ্রিন রোড মোড় পর্যন্ত হেঁটেই আসতে হয়েছে তাকে। রাস্তায় মাঝে মাঝে তরুণদের জটলা দেখে একটু ভয়ও পান তিনি। পাছে যদি সব ছিনিয়ে নেয়। যদিও এমন ঘটনা ঘটেনি। তবে টাকা ছিনিয়ে না নিয়ে বলে কয়েই সিএনজি চালক নিয়ে গেছে বড় একটি নোট। গ্রিন রোড থেকে মিরপুর ৬০ ফুট পাকা মসজিদ পর্যন্ত তাকে আসতে সিএনজি অটোরিকশাকে দিতে হয়েছে ৭০০ টাকা!\nঢাকার যানজট নিয়ে সারা বছরই শোনা যায় হতাশা আর ভোগান্তির নিত্য নতুন গল্প। কেউ কেউ তো কাজ ফাঁকি দিতে যানজটের গল্পকে ব্যবহার করেন গর্ব নিয়েই! যানজটের গল্প নয়, হালে কেউ যদি বলে, স্যার, আজ কোনো যানজট পাইনি। আধা ঘণ্টাতেই অফিসে চলে আসলাম। স্যার তার নিজের কাজ ফেলেই চোখ বড় করে জানতে চান, বলেন কী? কোথা থেকে আসলেন? কীভাবে আসলেন? আগ্রহ যেন যানজটে না, ফাঁকা রাস্তার দিকে।\nঈদের দীর্ঘ ছুটিতে ঢাকা ফাঁকা হয়েছে। এ নিয়ে সব নিউজ পোর্টাল আর টিভি চ্যানেল একাধিক নিউজ করেছে। সত্যিই ঢাকায় ফাঁকা রাস্তা দেখা যেন অতি আনন্দেরই একটি বিষয়। ঈদের আনন্দের চেয়ে খুব বেশি কম হবে না ফাঁকা ঢাকায় চলাচলের তৃপ্তি। কিন্তু ঈদের দিনের বাহনহীন নগরীর চরম দুর্ভোগ সেই তৃপ্তি উগরে দিয়েছে। ঈদের পরের দিনও যে ঢাকায় স্বাভাবিকভাবে যানচলাচল করছে তা সরেজমিন দেখে এ প্রতিবেদন লেখা পর্যন্ত (বিকেল সাড়ে ৫টা) অনুমান করা যাচ্ছে না।\nরাইজিংবিডি/ঢাকা/১৩ জুলাই ২০১৯/নবীন হোসেন/রফিক


virat kohli captain: আসন্ন IPL-এ কোহলি ব্রিগেডের গুরুদায়িত্ব সিঙ্গাপুরের এই ব্যাটসম্যানের উপর! স্ট্রাইক রেট জানেন তো? - ipl 2021 singapore cricketer tim david will play for royal challengers bangalore | Eisamay\nipl 2021 singapore cricketer tim david will play for royal challengers bangalore\nআসন্ন IPL-এ কোহলি ব্রিগেডের গুরুদায়িত্ব সিঙ্গাপুরের এই ব্যাটসম্যানের উপর! স্ট্রাইক রেট জানেন তো?\nKoushik Biswas | EiSamay.Com | Updated: Aug 22, 2021, 11:05 AM\nবিগ ব্যাশ লিগে তিনি হোবার্ট হারিকেন এবং পার্থ স্কর্চার্সের হয়ে খেলে ইতিমধ্যেই যথেষ্ট সুনাম অর্জন করেছেন। এছাড়া সারে দলের হয়ে রয়্যাল লন্ডন কাপে দুটো শতরান তাঁর নামের পাশে রয়েছে।\nরয়্যাল চ্যালেঞ্জার্স ব্যাঙ্গালোর দলের হয়ে খেলবেন টিম ডেভিড, ছবি সৌজন্য - টুইটার\nএই সময় ডিজিটাল ডেস্ক: আগামী মাস থেকেই শুরুহতে চলেছে IPL ২০২১ টুর্নামেন্টের দ্বিতীয়ভাগ। সংযুক্ত আরব আমিরশাহীতে এই টুর্নামেন্টের আয়োজন করা হচ্ছে। তবে এবারের টুর্নামেন্টে রয়েছে বেশ কয়েকটি চমক। এই প্রথমবার সিঙ্গাপুরের কোনও ক্রিকেটার IPL টুর্নামেন্টে অংশগ্রহণ করতে চলেছেন। নাম, টিম ডেভিড। জানা গিয়েছে, ডেভিড বিরাট কোহলির নেতৃত্বে রয়্যাল চ্যালেঞ্জার্স ব্যাঙ্গালোর দলের হয়ে খেলবেন।\nডেভিড জন্মসূত্রে অস্ট্রেলিয়ান হলেও বর্তমানে তিনি সিঙ্গাপুরের হয়ে আন্তর্জাতিক ক্রিকেট খেলেন। ৬ ফুট ৫ ইঞ্চির এই দীর্ঘকায় ক্রিকেটার বিরাট কোহলি ব্রিগেডে যে আলাদা একটা মাত্রা সংযোজন করবেন, তা নিয়ে কোনও সন্দেহ নেই।\nডেভিড এখনও পর্যন্ত ১৪ আন্তর্জাতিক টি-২০ ম্যাচে মোট ৫৫৮ রান করেছেন। স্ট্রাইক রেটও একেবারে আকাশছোঁয়া, প্রায় ১৫৯-র কাছাকাছি। এছাড়া তিনি মোট ৪৯ টি-২০ ম্যাচ খেলেছেন। BBL এবং PSL টুর্নামেন্টে তিনি ধামাকাদার পারফরম্যান্স করেছেন। ১,১৭১ রান করার পাশাপাশি তাঁর স্ট্রাইক রেট ১৫৫।\nবিগ ব্যাশ লিগে তিনি হোবার্ট হারিকেন এবং পার্থ স্কর্চার্সের হয়ে খেলে ইতিমধ্যেই যথেষ্ট সুনাম অর্জন করেছেন। এছাড়া সারে দলের হয়ে রয়্যাল লন্ডন কাপে দুটো শতরান তাঁর নামের পাশে রয়েছে। প্রসঙ্গত, ওয়ার উইকশায়ারের বিরুদ্ধে কেরিয়ার সেরা ১৪০ রান করেছেন।\n২৫ বছর বয়সি এই ক্রিকেটারের বাবা রড ডেভিডও ইতিপূর্বে সিঙ্গাপুরের হয়ে আন্তর্জাতিক ক্রিকেট খেলেছিলেন। তিনি ১৯৯৭ সালে বিশ্বকাপের যোগ্যতা অর্জনকারী ম্যাচে সিঙ্গাপুরের হয়ে খেলেছিলেন। তবে সেই ম্যাচে বাংলাদেশ জয়লাভ করেছিল।\nটিম ডেভিডের জন্ম সিঙ্গাপুরেই হয়েছে। তবে তাঁর পরিবার অস্ট্রেলিয়ায় ফিরে যান। পারথে তিনি বড় হয়ে উঠেছেন। তাঁর বাবা সিঙ্গাপুরের প্রাক্তন ক্রিকেটার হওয়ার পাশাপাশি একজন ইঞ্জিনিয়ারও ছিলেন।\nতবে ডেভিড প্রথম ক্রিকেটার নন যিনি অ্যসোসিয়েট নেশন থেকে IPL খেলতে আসছেন। ইতিপূর্বে নেদারল্যান্ডসের রায়ান টেন ডোসে এবং ডার্ক ন্যানেস (তিনি অবশ্য অস্ট্রেলিয়ার হয়েও ক্রিকেট খেলেছেন) IPL টুর্নামেন্ট খেলে গিয়েছেন।\nটালমাটাল পরিস্থিতিতেই নতুন ব্যাটিং কোচ নিয়োগ করল আফগানিস্তান পরের খবর\nরয়্যাল চ্যালেঞ্জার্স ব্যাঙ্গালোর বিরাট কোহলি অধিনায়ক virat kohli captain Tim David royal challengers bangalore (rcb)\nWeb Title : ipl 2021 singapore cricketer tim david will play for royal challengers bangalore


India China Border Tensions News: লাদাখে চিনা বেয়াদবি! লেহ-শ্রীনগরে বায়ুসেনা প্রধান, তৈরি হচ্ছে IAF যুদ্ধবিমান - Amid India-China Border Tensions, Iaf Chief Rks Bhadauria Visits Leh-Srinagar Bases | Eisamay - Eisamay\namid india-china border tensions, iaf chief rks bhadauria visits leh-srinagar bases\nলাদাখে চিনা বেয়াদবি! লেহ-শ্রীনগরে বায়ুসেনা প্রধান, তৈরি হচ্ছে IAF যুদ্ধবিমান\nMaharshi Basu | ANI | Updated: 19 Jun 2020, 02:45:00 PM\nশুক্রবারই শ্রীনগরে বায়ুসেনা ক্যাম্প পরিদর্শনে পৌঁছন IAF চিফ আর কে এস ভাদুরিয়া (Indian Air Force Chief RKS Bhadauria)। ANI জানাচ্ছে, দু'দিনের সফরে শ্রীনগর ও লেহ ঘুরে দেখেছেন বায়ুসেনা প্রধান।\nলাদাখে ভারতীয় সেনা (বাঁদিকে) ; IAF চিফ ভাদুরিয়া (ফাইল ফটো)\nবৃহস্পতিবারই ১২টি সুখোই এবং ২১টি মিগ-২৯ যুদ্ধবিমান চেয়ে প্রতিরক্ষা মন্ত্রকের কাছে প্রস্তাব জমা দিয়েছে বায়ুসেনা।\nযা কিনতে মোট ₹৫ হাজার কোটি খরচ হবে।\nএছাড়াও আগামী মাসেই অত্যাধুনিক রাফালে বিমানও হাতে পাবে বায়ুসেনা।\nএই সময় ডিজিটাল ডেস্ক: আপাতত শান্ত হচ্ছে না ভারত-চিন সীমান্ত (India-China Tension) উত্তেজনা! বুধবারের পর বৃহস্পতিবারও দু'পক্ষের মেজর জেনারেল পর্যায়ের বৈঠকে অধরা রয়ে যায় সমাধান সূত্র। ছ'ঘণ্টার বৈঠকের পরও পূর্ব লাদাখে ভারতীয় জমি পরিত্যাগের কোনও চিনা লক্ষণ দেখা যায়নি। বরং বিশেষজ্ঞদের মতে, যেভাবে ভারতীয় ভূ-খণ্ডের কয়েক কিলোমিটার ভিতরে ঢুকে চিনা সেনা ঘাঁটি গেড়ে বসেছে, তাতে তাদের হটাতে গেলে স্পেশাল ফোর্সই নামাতে হবে। এমন অবস্থায় এবার এগিয়ে এল ভারতীয় বায়ু সেনা (Indian Air Force)।\nসূত্রের খবর, শুক্রবারই শ্রীনগরে বায়ুসেনা ক্যাম্প পরিদর্শনে পৌঁছন IAF চিফ আর কে এস ভাদুরিয়া (Indian Air Force Chief RKS Bhadauria)। শ্রীনগর ছাড়াও লেহ-তে বায়ুসেনার ক্যাম্পে গিয়েছেন তিনি। সংবাদসংস্থা ANI জানাচ্ছে, দু'দিনের সফরে শ্রীনগর ও লেহ ঘুরে দেখেছেন বায়ুসেনা প্রধান। চিনের সঙ্গে উত্তপ্ত পরিস্থিতির জেরে ইতোমধ্যেই শ্রীনগর ও লেহ-তে বেশি সংখ্যায় বায়ুসেনার যুদ্ধবিমান মোতায়েন করানো হয়েছে।\nপ্রসঙ্গত, বৃহস্পতিবারই ১২টি সুখোই এবং ২১টি মিগ-২৯ যুদ্ধবিমান চেয়ে প্রতিরক্ষা মন্ত্রকের কাছে প্রস্তাব জমা দিয়েছে বায়ুসেনা। যা কিনতে মোট ₹৫ হাজার কোটি খরচ হবে। গত দু'দশক ধরে ভারতীয় বায়ুসেনার মূল অস্ত্র হল সুখোই। সীমান্তের ফরওয়ার্ড বেসগুলিতে আনা হয়েছে স্কোয়াড্রন সুখোই। এছাড়াও আগামী মাসেই অত্যাধুনিক রাফালে বিমানও হাতে পাবে বায়ুসেনা।\nপ্রায় ৪৫ বছর পর চিনা হামলায় ভারতীয় সেনা জওয়ানের মৃত্যুর ঘটনা ঘটেছে সোমবার রাতে। গলওয়ান উপত্যকায় দু'দেশের জওয়ানদের তুমুল সংঘর্ষে শহিদ হয়েছেন ২০ জন ভারতীয় সেনাবাহিনীর জওয়ান। প্রকৃত নিয়ন্ত্রণরেখার এই সংঘর্ষে এক চিনা কমান্ডিং অফিসার-সহ ৪৩ জন হতাহত হয়েছেন। সংবাদমাধ্যম সূত্রে জানা গেছে, দু'পক্ষের সেনাদের মধ্যে সংঘর্ষ হলেও গুলি চলেনি। ঘুষোঘুষি, পাথর ছোড়াছুড়ি হয়। পাশাপাশি চিনা জওয়ানরা কাঁটা দেওয়া লাঠি নিয়ে আক্রমণ চালায় বলেও অভিযোগ। সোমবার রাতে কয়েক ঘণ্টা ধরে এই সংঘর্ষ চলেছে বলে জানা গেছে।\nআরও পড়ুন: উত্তপ্ত সীমান্তে আশঙ্কা বহু! ভারত-চিন সেনার, কার শক্তি কত?\nসোমবার রাতের ঘটনায় হতাহতের পাশাপাশি কতজন ভারতীয় সেনা নিখোঁজ তা নিয়েও জল্পনা চলছিল। ঘটনার তিনদিন পর গতরাতে ১০ জন ভারতীয় জওয়ানকে মুক্তি দিয়েছে চিন। তবে এরমধ্যেই জল্পনা নিজেদের স্বার্থে গলওযান নদীর ধারাও পালটে দিতে শুরু করেছে চিন। এমন পরিস্থিতিতে বিমাল হামলাই যে বিকল্প হিসেবে উঠে আসছে। তা মানছেন বিশেষজ্ঞরা। যদিও ওয়াকিবহাল মহলের একাংশের মতে, স্পেশাল ফোর্স বা যুদ্ধবিমান হামলার অর্থই হল দু'দেশের মধ্যে পুরোদস্তুর যুদ্ধ শুরু হয়ে যাবে। যা বর্তমান পরিস্থিতিতে চাইছে না দু'দেশই। প্রসঙ্গত, কার্গিল যুদ্ধের সময়ও বিমান হানা করতে হয়েছিল ভারতকে।\nগোটা বিষয়ে আপনাদের মত কী? ইংরেজি বা বাংলায় কমেন্ট করুন নীচের কমেন্ট বক্সে। আমাদের জানান পাঠক-মতামত\n'সরকার প্রথমে ঘুমোচ্ছিল, লাদাখে তারই মূল্য দিলেন শহিদ জওয়ানরা', ফের তোপ রাহুলের পরের খবর\nভারত-চীন সীমান্ত সমস্যা Ladakh standoff Ladakh news indian army strength Indian air force news Indian Air Force India-China news India China Border Tensions News\nWeb Title : amid india-china border tensions, iaf chief rks bhadauria visits leh-srinagar bases


মর্মান্তিক: ভোলায় পুকুরের পানিতে ডুবে দুই শিশুর মৃত্যু । বরিশালটাইমস\n২ ঘণ্টা আগের আপডেট রাত ৯:১৪ ; শনিবার ; জুন ১৯, ২০২১\n১০:৫৯ অপরাহ্ণ, মে ৬, ২০২১\nনিজস্ব প্রতিবেদক, ভোলা >> ভোলা শহরে পুকুরের পানিতে ডুবে দুই শিশুর মর্মান্তিক মৃত্যু হয়েছে। বৃহস্পতিবার বিকালের দিকে মো. ওসমান (৬) ও সাদিয়া (৫) নামের শিশুদ্বয় বাসার বাইরে খেলা করছিল। খোঁজাখুঁজি করে স্বজনেরা তাদের লাশ পুকুরে ভাসতে দেখে।\nনিহত ওসমান ভোলা পৌরসভার ৮ নম্বর ওয়ার্ডের পৌরকাঁঠালী এলাকার মো. ইব্রাহিমের ছেলে এবং নিহত সাদিয়া একই এলাকার মো. বশিরের মেয়ে।\nভোলা পৌরসভার ৮ নম্বর ওয়ার্ড কাউন্সিলর মো. হেলাল উদ্দিন বরিশালটাইমসকে জানান, বিকালের দিকে ওসমান ও সাদিয়া ঘরের বাইরে খেলা করছিল। অনেকক্ষণ ধরে তারা ঘরে না আসায় পরিবারের লোকজন তাদের খোঁজা-খুঁজি শুরু করে। খুঁজতে গিয়ে পাশের একটি পুকুরে তাদের ভাসতে দেখে। পরে স্থানীয়দের সহায়তায় তাদের উদ্ধার করে ভোলা সদর হাসপাতালে নিয়ে গেলে চিকিৎসক তাদের মৃত ঘোষণা করেন।\nদুই শিশুর মৃত্যুতে মৃত্যুতে পুরো এলাকায় শোকের ছায়া নেমে আসে।\nসদর মডেল থানা পুলিশের ভারপ্রাপ্ত কর্মকর্তা (ওসি) মো. এনায়েত হোসেন বরিশালটাইমসকে এ তথ্য নিশ্চিত করে জানান, মৃত দুই জনই শিশু বাচ্চা এবং তাদের পরিবারের কোনো অভিযোগ করেনি। তাই ময়নাতদন্ত ছাড়াই লাশ পরিবারের কাছে হস্তান্তর করা হয়েছে।’